title: Kalan torppa

text: Kalan torppa on Kauhavan Hahtomaassa sijaitseva museo. Sen omisti aikoinaan Hermanni Kala vaimoineen. Nykyinen Kalan torppa on tuotu Evijärveltä. Torpaksi valittiin mahdollisimman paljon alkuperäisen torpan näköinen mökki. Paikalla aikoinaan olleessa talossa perustettiin Suomen ensimmäinen nuorisoseura, Kauhavan Nuorisoyhtiö. Museota ylläpitää Kauhava-Seura


title: Kalan torppa

text: Harri J. Rantalan Kotiinpaluu -elokuva kuvattiin Kalan torpassa.


title: Escapexstacy

text: Escapexstacy on suomalaisen metalliyhtye Poisonblackin debyyttialbumi. Se julkaistiin 17. helmikuuta 2003.


title: Paco Peña

text: Paco Peña (oik. Francisco Peña Pérez; s. 1. kesäkuuta 1942 Córdoba, Espanja) on espanjalainen flamencokitaristi.


title: Paco Peña

text: Paco Peña aloitti kitaransoiton opiskelun kuusivuotiaana ja esiintyi ammattimaisesti ensimmäisen kerran kaksitoistavuotiaana. 1960-luvun lopulla hän muutti Lontooseen. Peña on esiintynyt ympäri maailmaa sekä yksin että säestäjänä Carnegie Hallissa New Yorkissa, Royal Albert Hallissa Lontoossa ja Concertgebouw’ssa Amsterdamissa. Hän on perustanut Rotterdamin konservatorioon tutkintoon johtavan flamencokitarakurssin.


title: Paco Peña

text: Peña on klassisen kitaristin John Williamsin hyvä ystävä, ja hän on esiintynyt Williamsista tehdyssä dokumentissa, jossa hän soittaa Williamsin kanssa Isaac Albénizin säveltämän ”Sevillan”.


title: Jumpperi

text: Jumpperi on pieni oikosulkupala, jolla yhdistetään piirilevyllä sijaitsevat liitäntänastat sähköisesti toisiinsa ja saadaan näin erilaisia asetuksia tai toimintoja käyttöön tai pois käytöstä. Jumpperien sijasta voidaan käyttää myös pieniä DIP-kytkimiä, jolloin irtonaisia oikosulkupaloja ei tarvita, vaan oikosulku saadaan aikaan kytkintä kääntämällä.


title: Jumpperi

text: Jumppereiden avulla aseteltavissa kytkennöissä käytetään usein ylös- tai alasvetovastuksia, jotka asettavat loogisen tilan silloin, kun jumpperi on irti.


title: Lust Stained Despair

text: Lust Stained Despair on suomalaisen metalliyhtye Poisonblackin 2006 julkaistu albumi. Laulajana levyllä toimi Ville Laihiala. Albumi julkaistiin alkusyksystä 2006 kolmen vuoden tauon jälkeen uuden laulajan etsimisen takia.


title: Lust Stained Despair

text: Albumi nousi Suomen virallisen listan sijalle 2.


title: A Dead Heavy Day

text: A Dead Heavy Day (lyhennettynä ADHD) on suomalaisen metalliyhtye Poisonblackin kolmas albumi. Se julkaistiin vuonna 2008.


title: A Dead Heavy Day

text: Albumi nousi Suomen virallisen listan sijalle 6.


title: Montenegron sosialistinen tasavalta

text: Montenegron sosialistinen tasavalta, lyhenteeltä Montenegron ST (, Социјалистичка Република Црна Гора, СР Црна Гора, СРЦГ) oli yksi Jugoslavian kahdeksasta tasavallasta vuosina 1943–1992. Se käsitti nykyisen Montenegron alueen. Vuosina sen 1945–1963 sen nimi oli "Montenegron kansantasavalta", lyhenteeltä "Montenegron KT" (, Народна Република Црна Гора, НР Црна Гора, НРЦГ).


title: Pétra (Pieria)

text: Pétra () on Kreikan kylä sekä samanniminen Katerínin kunnan kunnallisyksikkö (Δημοτική Ενότητα Πέτρας, "Dimotikí Enótita Pétras") ja entinen itsenäinen kunta. Se sijaitsee Pierian alueyksikössä Keski-Makedonian alueella. Koko kunnallisyksikön väkiluku on 4 888 ja varsinaisen Pétran kylän väkiluku 37 (vuonna 2011).


title: Pétra (Pieria)

text: Pétra oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Katerínin kuntaan yhdessä Elafínan, Korinóksen, Paralían ja Piérioin kanssa.


title: Pétra (Pieria)

text: Pétran kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Kiteen Rantakenttä

text: Kiteen Rantakenttä on Pohjois-Karjalassa Kiteellä, Kiteenjärven rannalla sijaitseva pesäpallokenttä. Se on miesten superpesiksessä pelaavan Kiteen Pallon kotikenttä. Rantakentän erikoisuuksia ovat erittäin lähellä kenttää sijaitsevat katsomot. Pallo voi päätyä kakkospuolen läpilyönnillä rantakaislikkoon, ja takaa lyötynä veden täyttämään ojaan. Rantakentän yleisöennätys on 7 773 katsojaa vuoden 1996 Itä–Länsi-ottelussa. Yleisöennätys sarjapeleissä on 5 320 katsojaa, joka syntyi 12. syyskuuta 2000 kolmannessa finaaliottelussa Kiteen Pallo–Sotkamon Jymy.


title: Kiteen Rantakenttä

text: Rantakenttä on toiminut näyttämönä Itä-Länsi-tapahtumalle kahdesti, vuonna 1996 ja 2006.


title: Elektroporaatio

text: Elektroporaatio on mikrobiologian menetelmä, jossa solujen läpi johdetaan lyhyt korkeajännitteinen sähkövirta solukalvon läpäisevyyden lisäämiseksi. Jännite vaurioittaa solukalvoa luoden siihen pieniä reikiä, joiden kautta tavallisesti solukalvoa läpäisemättömät molekyylit, kuten vieraat DNA-molekyylit voivat siirtyä solun ulkopuolelta solun sisään. Jännitteen aiheuttamat vauriot solukalvolla palautuvat yleensä muutamassa minuutissa, jonka jälkeen solu voi jakautua normaalisti ja aloittaa esimerkiksi siirtyneen DNA-molekyylin transkriptoimisen.


title: Elektroporaatio

text: Elektroporaatiota käytetään paljon geeninsiirrossa luomaan kompetenssi, eli solun kyky ottaa vierasta DNA:ta sisäänsä. Menetelmä soveltuu lähes kaikentyyppisiille soluille, myös monille paksusoluseinäisille soluille, joihin DNA:n siirtäminen muilla metodeilla on tehotonta. Elektroporaation etuja ovat myös menetelmän nopeus ja korkea onnistumistehokkuus.


title: Elektroporaatio

text: Elektroporoitavat solut ja siirrettävät molekyylit siirretään elektroporaatiota varten elektrodeilla varustettuun elektroporaatiokyvettiin vähäionisessa puskurissa, jonka läpi sähkövirta ajetaan erityisellä elektroporaatiolaitteistolla. Elektroporoidut solut siirretään välittömästi jännitteen antamisen jälkeen kasvatusliuokseen ja kullekin solulle ominaiseen optimilämpötilaan palautumaan aiheutuneista vaurioista.


title: Elektroporaatio

text: Käytettävä jännite on optimoitava kulloinkin käytettäville soluille sopivaksi. Liian korkea jännite tappaa solut ja liian matala jännite ei riitä luomaan reikiä solukalvoon. Käytettävien solujen ja siirretävien molekyylien on myös oltava erittäin puhtaita, sillä liian suuri ionikonsentraatio saattaa johtaa valokaareen, joka tuhoaa näytteen.


title: Kroatian sosialistinen tasavalta

text: Kroatian sosialistinen tasavalta, lyhenteeltä Kroatian ST () eli Kroatian kansantasavalta, lyhenteeltä Kroatian KT (), vuodesta (1945-1963) oli yksi Jugoslavian osavaltioista vuosina 1945–1991. Se perustettiin nimellä Kroatian kansantasavalta vuonna 1944. Siitä tuli osa Jugoslaviaa Titon johtaman Jugoslavian kommunistiseen puolueen johdolla.


title: Kroatian sosialistinen tasavalta

text: Nimen "kansantasavalta" muutettiin "sosialistiseksi tasavallaksi" vuonna 1963. Nimi muutettiin muotoon Kroatian tasavalta vuonna 1990, ja maa irtaantui Jugoslaviasta seuraavana vuonna, samaan aikaan Slovenian kanssa.


title: Epämuodostuma

text: Epämuodostuma tarkoittaa elimeen kohdistuvaa rakenteellista epänormaaliutta, joka kyetään havaitsemaan heti syntymän jälkeen. Epämuodostumia ovat esimerkiksi vaillinaisesti kehittyneet tai kokonaan puuttuvat raajat ja elimet, yhteensulautumat (esimerkiksi sirenomelia) ja raajojen virheasennot kuten kampurajalka. Suomalaisilla yleisimpiä synnynnäisiä epämuodostumia ovat huuli- ja suulakihalkiot.


title: Epämuodostuma

text: Suomessa Terveyden ja hyvinvoinnin laitos pitää rekisteriä synnynnäisistä epämuodostumista. Tietoja on kerätty vuodesta 1963 alkaen. Rekisterin päätarkoituksena on pyrkiä epämuodostumien esiintyvyyden seurannalla ehkäisemään talidomidin kaltaisten epämuodostumia aiheuttavien tekijöiden aiheuttamat onnettomuudet. Rekisteriin kerätään tiedot elävänä ja kuolleena syntyneillä lapsilla sekä sikiöillä todetuista epämuodostumista. Vuosien 1993–2006 tilastojen mukaan vuosittain 1 500–2 200 vastasyntyneellä lapsella todettiin merkittäviä epämuodostumia. Sikiön epämuodostumien vuoksi tehtiin keskimäärin 226 raskauden keskeytystä vuosittain.


title: Herakleion (Pieria)

text:
Herakleion (, ) oli antiikin aikainen kaupunki ja kaupunkivaltio ("polis") Pieriassa Makedoniassa nykyisen Kreikan alueella. Se sijaitsi Thermainlahden rannikolla lähellä Olymposvuorta, Filan ja Leibethran kaupunkien välisellä alueella.
Herakleion oli merkittävä linnoitus ja suojasi pääsyä Tempen solasta Pieriaan. Peloponnesolaissodan aikaan kaupunki oli Ateenan hallussa vuosina 430–429 eaa., 425–424 eaa. ja 421 eaa. Kun Makedonian kuningas Perdikkas II liittoutui Ateenan kanssa noin vuonna 417–413 eaa. kaupunki kuului taas Makedoniaan.


title: Herakleion (Pieria)

text: Kaupungin akropolis sijoitetaan lähelle nykyistä Néos Panteleímonaksen kylää Dío-Ólympoksen kunnassa, samalle kukkulalle, jolla sijaitsee nykyisin keskiaikainen Platamónaksen linna.


title: Malakiittiharakka

text: Malakiittiharakka ("Cissa hypoleuca") on varisten heimoon ja viherharakoiden sukuun kuuluva lintulaji. Se elää Kaakkois-Aasiassa.


title: Se mustamies

text: Se mustamies on Hausmyllyn vuonna 1991 julkaistu musiikkikappale. Kappale oli saman vuoden myydyin single Suomessa ja pysyi singlelistan ensimmäisellä sijalla 10 viikkoa.


title: Se mustamies

text: Kappale julkaistiin albumilla "Remix Schysteemi" sekä EP-levynä. EP-levy sisältää kappaleen alkuperäisen version lisäksi kaksi remixversiota. Vuonna 1994 kappaleesta tehtiin uusi remixversio, joka julkaistiin singlenä kappaleen "Kaiken saat" kanssa sekä kokoelmalevyllä "HauStoori 90–94!". Vuonna 2004 julkaistulla "15 vuotta – suuri puberteettikokoelma" -kokoelmalevyllä kappaleesta julkaistiin miksattu versio alkuperäisestä kappaleesta.


title: Se mustamies

text: Kappale kertoo valkoihoisten miesten näkemystä naisista, jotka rakastuvat tummaihoisiin miehiin ja saavat heistä myös parhaan mahdollisen seksuaalisen nautinnon.


title: Se mustamies

text:
Kappaleen kertosäe ""Me halutaan olla neekereitä"" on lainattu Kake Singersin kappaleesta ""Me halutaan olla neekereitä"".
Yhtye on kuvaillut kappaletta ”ylityslauluksi” afroafrikkalaisille miehille, mutta siitä huolimatta yhtyeen jäsenet leimattiin rasisteiksi. Muusikot ja kritiikot eivät arvioissaan kuulleet kappaleessaan mitään hyvää tai edistyksellistä, vaikka se oli uraauurtava soundeiltaan ja toteutukseltaan.


title: Ultra-Humaniitti

text: Ultra-Humaniitti on kuvitteellinen superroisto DC-universumissa. Ultra-Humaniitti tunnetaan yhtenä ensimmäisistä sarjakuvissa esiintyvistä superroistoista. Ultra-Humaniitin ensiesiintyminen tapahtui Action Comicsin numerossa 13 ja hänet loivat Jerry Siegel ja Joe Shuster jotka myös loivat ensimmäisen ja tunnetuimman supersankarin ja Ultra-Humaniitin vastustajan Teräsmiehen.


title: Ute Lemper

text: Ute Gertrude Lemper (s. 4. heinäkuuta 1963 Münster, Länsi-Saksa) on saksalainen laulaja, näyttelijä, lauluntekijä, tanssija ja kuvataiteilija. Hänet tunnetaan etenkin kabaree-lajityypin taitajana ja Kurt Weillin laulujen tulkitsijana.


title: Ute Lemper

text: Ute Lemper varttui katolilaisessa perheessä. Hänen isänsä toimi pankinjohtajana ja äiti lauloi oopperassa. Ute-tytär otti piano-, laulu- ja tanssitunteja, toimi avustajana paikallisessa teatterissa ja liittyi 16-vuotiaana jazz-rock-yhtyeeseen nimeltä Panama Drive Band. Hän opiskeli kölniläisessä tanssiakatemiassa ja Max Reinhardtin draamakoulussa Wienissä. 1980-luvun alussa hän alkoi esittää Länsi-Berliinissä Kurt Weillin lauluja pianistin kanssa pienissä klubeissa ja levytti niistä pienipainoksisen albumin. Se kantautui suuren Decca Records -levy-yhtiön päättäjien tietoon, ja he tekivät Lemperin kanssa sopimuksen Weillin koko tuotannon levyttämisestä.


title: Ute Lemper

text: Lemper on ollut mukana muun muassa Cats-musikaalin ensimmäisessä wieniläisversiossa sekä näytellyt Sally Bowlesin roolissa Cabaret-musikaalissa Pariisissa, mistä hänelle myönnettiin Molière-palkinto. Velma Kellyn roolin Chicago-musikaalissa hän teki New Yorkissa ja Lontoossa, jossa hänet palkittiin Laurence Olivier -palkinnolla. Vuonna 1991 Maurice Béjart kirjoitti baletin "La mort subite" Ute Lemperin tanssittavaksi. Sitä esitettiin Pariisissa ja Saksassa. 1990-luvun lopulla Lemper kuitenkin jätti teatterityön.


title: Ute Lemper

text: Ute Lemper näytteli Marie-Antoinetten roolissa Pierre Granier-Deferren vuonna 1989 ensi-iltansa saaneessa elokuvassa "L’Autrichienne". Sen jälkeen hän on näytellyt muun muassa elokuvissa "Prorva" (Ivan Dykhovichny 1992), "Bogus" (Norman Jewison 1996), "Jean Galmot, aventurier" (Alain Maline 1990), Peter Greenawayn "Prosperon kirjat (1991)," George Miltonin "Appetite" (1998) ja Robert Altmanin "Prêt-à-Porter" (1994).


title: Ute Lemper

text: Hän teki laulunumeroita Disneyn "Pieni merenneito" -animaation saksalaisversioon 1989 ja esiintyi Esmeraldan saksalaisäänenä vuoden 1996 elokuvassa "Notre Damen kellonsoittaja".


title: Ute Lemper

text: Billboard-lehti antoi Lemperille "Crossover Artist of the Year" -tunnustuksen 1993–1994. Hän on levyttänyt paljon etenkin Kurt Weillin ja Jacques Brelin musiikkia ja saksalaisia kabareelauluja, tulkinnut Marlene Dietrichin ja Édith Piafin tunnetuiksi tekemiä lauluja. Sooloalbumejaan varten hänelle ovat kirjoittaneet lauluja muiden muassa Scott Walker, Nick Cave, Tom Waits, Elvis Costello, Philip Glass ja Neil Hannon, ja 2000-luvulla Lemper on alkanut säveltää ja sanoittaa lauluja myös itse. Hän on esittänyt omia laulujaan konserteissa muun muassa suomalaisen Tapiola Sinfoniettan kanssa.


title: Ute Lemper

text: New Yorkissa asuva Lemper on tullut tunnetuksi myös uusklassisen tyylin taidemaalarina pitämiensä näyttelyiden kautta. Hänen omaelämäkertansa "Unzensiert" julkaistiin 1995.


title: Jaavanviherharakka

text: Jaavanviherharakka ("Cissa thalassina") eli aiemmalta nimeltään sundanviherharakka on varisten heimoon ja viherharakoiden sukuun kuuluva lintulaji. Se elää Kaakkois-Aasiassa.


title: Koskikara (rakennus)

text: Koskikara tai Villa Koskikara on Kajaanissa Kajaaninjoen rannalla Ämmäkosken voimalaitoksen vieressä Brahenkadulla sijaitseva, alun perin Kajaani Oy:n toimitusjohtajan edustusasunnoksi valmistunut rakennus. Arkkitehti Eino Pitkäsen suunnittelema funkistyylinen rakennus valmistui vuonna 1941. Rakennus on merkittävä rakennus Kajaanin kaupunkikuvassa ja se on suojeltu. Rakennus on nimetty Kajaaninjoen jokimaisemassa viihtyvän Koskikara-linnun mukaan 15 vuotta valmistumisensa jälkeen vuosina 1956–1957 Kajaani Oy:n 50-vuotisjuhlien aikaan. Rakennuksen viimeinen asukas oli vuorineuvos Juhani Ahava ja rouva Pirkko Ahava, jotka asuivat rakennuksessa vuoteen 1989. Sen jälkeen rakennus oli noin yhdeksän vuotta tyhjillään.


title: Koskikara (rakennus)

text: Vuoden 1998 helmikuusta tiloissa on toiminut Ravintola Sirius, joka on suomalaiseen ruokaan erikoistunut ruoka- ja viiniravintola. Talossa on vuokrattavia tiloja kokous- ja juhlakäyttöön. Talon lounassalissa ovat nauttineet illallista Kajaani Oy:n aikaan useat merkittävät henkilöt, kuten Suomen ja Neuvostoliiton presidentit Urho Kekkonen ja Leonid Brežnev. Myös mm. Neuvostoliiton ulkomaankauppaministeri Nikolai Patolitšev ja Den Danske Presses-lehden toimitusjohtaja Jens Lyngbo ovat vierailleet talossa. Rakennukseen kuuluu myös iso puistomainen piha-alue. Rakennuksen välittömässä läheisyydessä on myös talonmiehen asunto, joka on kiinalaisvaikutteinen tiilirakennus.


title: Koskikara (rakennus)

text: Talossa asuneita Kajaani Oy:n toimitusjohtajia ovat olleet:Tilaa talossa on yhteensä 760 neliötä. Talon yläkerrassa oli yksityiset tilat ja vierashuoneita. Alakerrassa olivat keittiö, sali, kirjasto (nyk. Isännänhuone) ja ruokasali


title: Koskikara (rakennus)

text: Nykyään talossa on useita kokoushuoneita 12–55 hengelle. Kellarikerroksessa on myös saunakabinetti.


title: Koskikara (rakennus)

text: Kellarikerros:


title: Koskikara (rakennus)

text: 1. kerros:


title: Koskikara (rakennus)

text: 2. kerros


title: Tähtieskadroona

text: Tähtieskadroona on kuvitteellinen supersankariryhmä DC Comics-universumissa. Tähtieskadroona muodostettiin taistelemaan akselivaltoja vastaan toisen maailmansodan aikana.


title: Pelko (sarjakuvahahmo)

text: Pelko (esiintynyt Suomessa myös nimellä Herra Pelko) on kuvitteellinen superroisto Marvel -sarjakuvissa. Pelkoja on ollut yhteensä 4, joista kaikki ovat olleet enimmäkseen Daredevilin vastustajia. Pelon ensiesiintyminen tapahtui "Daredevil"-lehden numerossa 6 ja hänet loivat Stan Lee ja Wally Wood.


title: Burgutši

text: Burgutši on kaupunki Turkmenistanissa Lebabin maakunnassa lähellä Afganistanin rajaa. Kaupungin korkeus merenpinnasta on noin 242 metriä. Kaupungissa sijaitsee rautatieasema.


title: Burgutši

text: Lähimmät kaupungit ja kylät ovat: Kizyl-Turkmenistan, Dostluk, Bataš, Kyzyl-Daykhan, Tyl'-Ter  ja Agar.


title: Lumoajatar

text: Lumoajatar on kuvitteellinen henkilö Marvel-sarjakuvissa. Hän on asgardilainen noita ja oikealta nimeltään Amora. Hän on Thorin vastustaja, joka yrittää saada Thorin itselleen. Lumoajattaren ensiesiintyminen tapahtui "Journey Into Mystery" lehden numerossa 103.


title: Lumoajatar

text: Myös toinen hahmo on käyttänyt nimeä Lumoajatar, Sylvie Lushton. Hän sai taikavoimia Lokilta kaaoksen luomista varten.


title: Pascal Cygan

text: Pascal Cygan (s. 29. huhtikuuta 1974 Lens, Ranska) on ranskalainen jalkapalloilija, joka edustaa Espanjan Segunda Divisiónissa pelaavaa Cartagenaa. Aiemmin Cygan on edustanut Lilleä, englantilaista Arsenalia, jossa hän voitti Englannin valioliigan ja kaksi FA-cupia, ja espanjalaista Villarrealia. Cygan on pelipaikaltaan puolustaja.


title: Salatut sodat II

text: Salatut sodat II on Marvel Comicsin luoma lyhytsarja, joka on jatkoa aikaisemmin ilmestyneille Salatuille sodille. Salatut sodat II eroaa alkuperäisestä ainakin hahmokaartistaan ja ideasta, eli maapallon sankareita ei siirretä toiselle planeetalle vaan Salattujen sotien aloittaja Tuonpuoleinen tuleekin maapallolle. Tarinan loivat ja tekivät Jim Shooter ja Al Migrom.


title: Josico

text: José Joaquín Moreno Verdú eli Josico (s. 6. tammikuuta 1975) Hellín, Albacete), on espanjalainen jalkapalloilija joka edustaa turkkilaista Fenerbahçea. Aikaisemmin urallaan Josico on edustanut Albacete Balompiétä, UD Las Palmasia sekä Villarrealia. Pelipaikaltaan hän on puolustava keskikenttäpelaaja.


Josico


title: Javi Venta

text: Javier ”Javi” Rodríguez Venta (s. 13. joulukuuta 1975 Oviedo, Espanja) on espanjalainen jalkapalloilija, joka edustaa Segunda Divisiónissa pelaavaa Villarrealia. Pelipaikaltaan hän on oikea laitapuolustaja.


title: Javi Venta

text: Venta tunnetaan urastaan Villarrealissa, jossa hän pelasi 182 sarjaottelussa vuosina 2002–2010. Villarrealissa hän pelasi myös Mestarien liigan, Eurooppa-liigan, UEFA-cupin ja Intertoto-cupin otteluita. Ensiesiintymisensä korkeimmalla sarjatasolla hän teki Tenerifessä kaudella 2001–2002.


title: Luettelo itsehallinnollisista alueista

text: Tämä on luettelo alueista, joilla on valtiollinen itsehallinto jonka itsehallinnollinen asema määräytyy sisäisen tai kansainvälisen sopimuksen mukaan.


title: Luettelo itsehallinnollisista alueista

text: Itsehallinnollinen alue määritellään maan alueeksi, jolla on autonomia tai vapaus ulkoisesta hallinnosta. Itsehallinnollinen alue on tyypillisesti maantieteellisesti kaukana emämaasta tai sen väestö on vähemmistön kuuluva ryhmä. Maat, joihin kuuluu autonomisia alueita, ovat usein federaatioita.


title: Luettelo itsehallinnollisista alueista

text: Itsehallinnolliset alueet eroavat liittovaltion yksiköistä ja riippumattomista valtioista siinä mielessä, että niillä, suhteessa useimpaan samaan maahan kuuluvissa muissa maanosissa sijaitsevissa maissa, on valtion sisällä erityisasema, johon sisältyy joitakin lainsäädäntövaltuuksia


title: Luettelo itsehallinnollisista alueista

text: Tämä luettelo sisältää kansainvälisesti tunnustettuja alueita sekä joitain yleisesti tunnustamattomia alueita. Autonomisen alueen määritelmä vaihtelee maittain, joten kyseisen maan hallitus on määritellyt määritelmän sen itse.


title: Luettelo itsehallinnollisista alueista

text: Luettelossa ei ole autonomisia pääkaupunkeja, sillä suurin osa niistä on nimellisesti autonomisia. Osa autonomisista alueista on kiistanlaisia, osa taas julistautunut itsenäiseksi kuten Kosovo.


title: Huppuviidakkoharakka

text:
Huppuviidakkoharakka ("Dendrocitta vagabunda") on varisten heimoon ja viidakkoharakoiden sukuun kuuluva lintulaji.
__notoc__
Huppuviidakkoharakka on hieman eurooppalaista harakkaa pienempi. Sillä on harakkaa pidempi pyrstö, lyhyempi ja leveämpi nokka ja lyhyemmät jalat.


title: Huppuviidakkoharakka

text: Lintu on vatsapuolelta ja alaselästä vaalean punaruskea. Pää ja kaula ovat tummanharmaat, siivet osittain valkoiset ja osittain mustat. Pyrstö on vaalean siniharmaa mustaa kärkeä lukuun ottamatta. Nokka ja jalat ovat mustat.


title: Huppuviidakkoharakka

text: Huppuviidakkoharakka on levinnyt laajalle. Se elää Himalajalta aina Burmaan, Laosiin ja Thaimaahan asti ulottuvalla alueilla.


title: Huppuviidakkoharakka

text: Se elää pääosin puissa ja viihtyy siten parhaiten metsissä, puutarhoissa ja plantaaseilla.


title: Huppuviidakkoharakka

text: Huppuviidakkoharakka etsii lähes kaiken ravintonsa puista. Se syö hedelmiä, selkärangattomia, pieniä matelijoita sekä lintujen poikasia ja munia.


title: Huppuviidakkoharakka

text: Huppuviidakkoharakka rakentaa matalan pesänsä yleensä puuhun tai pensaaseen. Naaras munii kolmesta viiteen munaa.


title: Juhlajätkät

text: Juhlajätkät on findie-elokuvaryhmä Trash Videon luoma suomalainen tilannekomediasarja. Se sai alun perin ideansa Trash Videon sisäpiirivitsistä, jonka johdosta ensimmäinen "protojakso" tehtiin vuoden 2000 syksyllä. Vuoteen 2004 mennessä Trash Video oli työstänyt viisi protojaksoa.


title: Juhlajätkät

text: Vuonna 2006 Trash Video päätti tehdä ensimmäisen kokonaisen kauden "Juhlajätkistä". Tekijöiden mukaan "Juhlajätkät – Season 1" saattaa olla ensimmäinen täysin riippumattomasti toteutettu suomalainen, täysimittainen kuvitteellinen televisiosarja. Sitä alettiin esittää viikoittain televisiokanava Diggarilla ja Internetissä 18. syyskuuta 2008. Sarja on julkaistu myös DVD:llä.


title: Juhlajätkät

text: "Juhlajätkät" on tarina neljästä kämppäkaveruksesta, Jammusta, Kipestä, Alposta, Pekkulista, ja heidän umpipervosta naapuristaan Rantalasta, jotka monien muiden sankarien kanssa syöksyvät uskomattomiin seikkailuihin sekopäisyyden mekassa, Tampereen Hervannassa. Tupareiden jälkeen pannaan lähikapakka remonttiin, huiputetaan nahkapäistä pizzamiestä, metsästetään naisia kuola suupielistä purskuen, aiheutetaan pahennusta siveettömällä käytöksellä ja perustetaan yhtye, kokaiinibileitä ja joulurientoja unohtamatta.Sarjan viisi protojaksoa kuvattiin Jammun esittäjän Andres Passin senaikaisessa kerrostaloasunnossa.


title: Juhlajätkät

text: Sarjan ensimmäisen varsinaisen tuotantokauden kuvaamista varten Trash Video vuokrasi joulukuussa 2006 Hervannasta kerrostaloasunnon, joka lavastettiin ryhmän käyttöön. 13 jaksoa kuvattiin 65 kuvauspäivän aikana tässä asunnossa ja sen lähistöllä. Muutamia kuvauspäiviä ryhmä kuvasi Hervannan ulkopuolella ja muutamia inserttejä saatiin second unitilta mm. Jyväskylästä.


title: Juhlajätkät

text: Sarjan vielä ollessa tekeillä Trash Video järjesti useita koeyleisöiltoja, joissa halukkaat pääsivät katsomaan uusia jaksoja, tosin vielä ilman lopullisia muutoksia. Sarjan tunnusmusiikin on tehnyt tamperelainen yhtye Ruaste.


title: Juhlajätkät

text: Ensimmäiset viisi jaksoa, niin sanotut protojaksot, tehtiin vuosina 2000–2004. Vuonna 2006 näitä samoja jaksoja alettiin tehdä uudelleen samalla, kun täysin uusia jaksoja ruvettiin tekemään. Ensimmäisen varsinaisen tuotantokauden jaksot valmistuivat vuonna 2008, ja niistä neljällä on sama nimi kuin sitä vastaavalla protojaksolla. Osa jaksoista ajoittuu eri tapahtumajärjestykseen kuin protojaksot.


title: Rubén Gracia

text: Rubén Gracia Calmache eli Cani (s. 12. heinäkuuta 1981 Zaragoza, Espanja), on espanjalainen jalkapalloilija, joka edustaa Espanjan Primera Divisiónissa pelaavaa Deportivo La Coruñaa. Aikaisemmin hän on edustanut Real Zaragozaa. Cani on pelipaikaltaan keskikenttäpelaaja.


title: Fabricio Fuentes

text: Fabricio Fuentes (s. 13. lokakuuta 1976 Río Cuarto, Argentiina) on uransa lopettanut argentiinalainen jalkapalloilija. Hän edusti uransa aikana mm. Espanjan La Ligassa pelaavaa Villarrealia. Pelipaikaltaan Fuentes oli puolustaja.


title: Ilmanlaatuindeksi

text: Ilmanlaatuindeksi on tietyn alueen ilmanlaatua kuvaava indeksi, jota käytetään ilmanlaadusta tiedotettaessa. Ilmanlaatuindeksin laskennassa otetaan huomioon rikkidioksidin (SO), typpidioksidin (NO), hengitettävien hiukkasten (PM), pienhiukkasten (PM), otsonin (O), hiilimonoksidin (CO) ja haisevien rikkiyhdisteiden (TRS) pitoisuudet. Suomen oloihin sovitettu indeksi on YTV:n kehittämä ja ylläpitämä.


title: Ilmanlaatuindeksi

text: Ilmanlaatuindeksi helpottaa ilmanlaadusta tiedottamista. Indeksi vaihtelee hyvästä erittäin huonoon. Ilmanlaatuindeksin määrittää se ilmansaaste, jonka arvo on huonoin.


title: Iván Córdoba

text: Iván Ramiro Córdoba Sepúlveda (s. 11. elokuuta 1976, Medellín, Kolumbia) on kolumbialainen uransa lopettanut jalkapalloilija, pelipaikaltaan keskuspuolustaja. Hän edusti seurajoukkuetasolla Deportivo Rionegroa, Atlético Nacionalia ja San Lorenzoa, sekä Internazionalea. Huolimatta lyhyestä koostaan (173 cm) Córdoba tunnettiin erinomaisena pääpelaajana ja nopeana juoksijana.


title: Iván Córdoba

text: Córdoba toimi Kolumbian maajoukkueen kapteenina vuoden 2001 Copa América -turnauksessa. Hän teki myös loppuottelussa Meksikoa vastaan ottelun ainoan maalin ja Kolumbia voitti turnauksen. Córdoba pelasi myös vuoden 1998 MM-kilpailuissa.


title: Iván Córdoba

text: Córdoballa on myös Italian kansalaisuus.


title: Charles Morgan

text: Charles Langbridge Morgan (22. tammikuuta 1894 Bromley, Englanti – 6. helmikuuta 1958 Lontoo) oli brittiläinen romaani- ja näytelmäkirjailija sekä runoilija.


title: Charles Morgan

text: Morgan syntyi Bromleyssä Englannissa ja oli sukujuuriltaan englantilais-walesilainen perheen nuorin lapsi. Hänen vanhempansa olivat menneet naimisiin Australiassa, minne Morganin äidin vanhemmat olivat muuttaneet Walesin Pembrokeshirestä. Isän vanhemmat puolestaan olivat lähtöisin Englannin Gloucestershirestä ja Devonista. Charles Morganin isä Sir Charles Langbridge Morgan oli ammatiltaan rautatieinsinööri.


title: Charles Morgan

text: Vuonna 1907 Morgan liittyi Kuninkaalliseen laivastoon ja kouluttautui Osbornen sekä Dartmouthin merisotakouluissa. Hän palveli merikadettina vuoteen 1913 asti. Tuolloin hän pyrki opiskelemaan Oxfordiin. Ensimmäisen maailmansodan ollessa puhkeamaisillaan Morgan kuitenkin liittyi uudelleen laivastoon ja hänet lähetettiin puolustamaan Antwerpenia. Morgan internoitiin Hollannissa, mikä oli omiaan antamaan hänelle aineksia menestysromaaniin "Lähde". Sodan jälkeen hän alkoi opiskella Brasenose Collegessa Oxfordissa ja valmistui sieltä vuonna 1921.


title: Charles Morgan

text: Koettuaan erään epäonnisen suhteen Morgan meni naimisiin walesilaisen romaanikirjailijan Hilda Vaughanin kanssa 6. kesäkuuta 1923. He saivat kaksi lasta: Shirleyn, josta tuli Angleseyn markiisitar, sekä Rogerin, josta tuli kirjastonhoitaja.


title: Charles Morgan

text: Osa Morganin varhaisista runoista julkaistiin "Westminster Gazette" -julkaisussa. 1920-luvulta vuoteen 1938 Morgan toimi "The Times" -lehden draamakriitikkona. Samoihin aikoihin hän kirjoitti "New York Timesiin" viikoittaisia artikkeleita Lontoon teatterista. Morganin artikkeleita julkaistiin lisäksi mm. "Sunday Timesissa".


title: Charles Morgan

text: Morganin ensimmäinen näytelmä "The Flashing Stream" (1938) menestyi Lontoossa ja Pariisissa, mutta sai heikon vastaanoton New Yorkissa. Morganin teoksissa toistuvia teemoja ovat romanttinen rakkaus ja mystiikka.


title: Charles Morgan

text: Eläessään Morgan sai lukuisia tunnustuksia työstään, ja hänet nimitettiin myös eräisiin luottamustoimiin. Vuonna 1953 hänet valittiin kansainvälisen Pen-klubin johtoon. Suuresta suosiostaan huolimatta Morgan sai osakseen myös kielteistä arvostelua teostensa ylenmääräisen vakavuuden takia.


title: Charles Morgan

text: Morgan kuoli Lontoossa 6. helmikuuta 1958.


title: Jousiammunta kesäolympialaisissa 2008

text: 2008 kesäolympialaisten jousiammuntakilpailut käytiin 9.–15. elokuuta. Sekä miehet että naiset kilpailivat henkilökohtaisessa ja joukkuekilpailussa. Kilpailupaikkana toimi "Olympic Green Archery Field".


title: David Brimmer

text: J. David Brimmer tunnetaan myös nimellä Michael Alston Baley on yhdysvaltalainen ääninäyttelijä ja tappeluiden koreograafikko.


title: David Brimmer

text: Brimmer on toiminut urallaan tappeluiden koreograafikkona New Yorkissa ja kansallisissa teattereissa ympäri Yhdysvaltaa. Hänen koreografiansa on saanut myös Douglas Fairbanks -ehdokkuuden. Lisäksi Brimmer on toiminut muun muassa ohjeistajana näytelmien taistelukohtauksissa New Yorkin yliopistolla. Hän on myös New York Fight Ensemblen entinen puheenjohtaja.


title: David Brimmer

text: Brimmer on lisäksi toiminut ääninäyttelijänä animaatioissa vuodesta 1999. Useimmiten häntä on kuultu englanniksi dubattujen animesarjoissa, kuten Slayers Try, Sonic X, Shaman King ja One Piece. Näiden ohella Brimmer on tehnyt alkuperäisiä äänirooleja muun muassa :een ja Turtleseihin.


title: The Cousteau Society

text: The Cousteau Society on yhdysvaltalainen yleishyödyllinen järjestö, jonka tarkoituksena on kerätä varoja merien tutkimiseen ja suojeluun. Sen perusti Jacques-Yves Cousteau vuonna 1973 ja sen johdossa on hänen toinen vaimonsa Francine Cousteau.


title: The Cousteau Society

text: Järjestöllä on toimistot Virginian Hamptonissa ja Pariisissa. Järjestö pyrkii dokumentoimaan tekemät tutkimuksensa ja vaikuttamalla näillä eri maiden ympäristöpolitiikkaan. Cousteau Society tekee yhteistyötä UNESCOn kanssa yliopistoissa ns. Ecotechie-projektissa, jota käytetään uuteena lähestymistapana päätöstentekemiseen. Lisäksi Cousteau Society antaa koulutusta ja opetusta lapsille ympäristöasioissa, jotta ihmisten tietoisuus ympäristöstä kehittyisi.


title: Eigg

text: Eigg () on yksi Small Isles -saarista Sisä-Hebrideillä Skotlannissa. Eiggin historia ulottuu pitkälle. Irlantilainen kirkonmies Donnán perusti sinne muinoin luostarin, jonka munkit murhattiin 17. huhtikuuta 617.


title: Eigg

text: Vuonna 1577 Macleodin ja Macdonaldin klaanien välisen väkivallan seurauksena kuoli satoja ihmisiä, kun Macleodit tukehduttivat luolaan paenneita Macdonaldeja savuun. Nykyään luola on julistettu sotahaudaksi ja suojelukohteeksi.


title: Eigg

text: Pitkällisten omistajuuskiistojen jälkeen saaren osti vuonna 1997 Isle of Eigg Heritage Trust. Säätiön takana on paikallisia asukkaita ja Scottish Wildlife Trust. Saaren asukkaat tuottavat tarvitsemansa energian tuulella, vedellä ja auringonvalolla.


title: Eigg

text: Eigg on Small Isles- saarista pinta-alaltaan toiseksi suurin, ja sen väkiluku on suurin. Väkiluku nousi sataan keväällä 2017. Naapurisaarilla väestökehitys on päinvastainen.


title: Frédéric Dumas

text: Frédéric Dumas (14. tammikuuta 1913 Albi, Ranska – 26. heinäkuuta 1991 Toulon, Ranska) oli ranskalainen sukeltaja, joka Jacques-Yves Cousteaun ja Philippe Tailliez’n kanssa oli laitesukelluksen pioneereja. Dumas oli mukana monilla Cousteaun myöhemmillä tutkimusmatkoilla.


title: Frédéric Dumas

text: Dumas tapasi Cousteaun ja Tailliez’n Toulonissa 1930-luvulla. Dumas oli vedenalainen kalastaja. Tapaamisensa jälkeen kolmikko alkoi tutkia sukellukseen vaikuttavia tekijöitä. Cousteaun kuvasi ensimmäiseen elokuvaansa "Par dix-huit mètres de fondiin" (”Kahdeksantoista metrin syvyydessä”) Dumas’ta pyydystämässä keihäällä kalaa.


title: Frédéric Dumas

text: Dumas kuului vuodet 1945–1965 siviilijäsenenä Cousteaun ja Tailliez’n perustamaan Ranskan merivoimien vedenalaiseen tutkimusryhmään, joka raivasi miinoja toisen maailmansodan jälkeen. Jäätyään eläkkeelle laivaston ryhmästä Dumas keskittyi vedenalaiseen arkeologiaan.


title: The Break-Up

text: The Break-Up on vuonna 2006 tehty elokuva, jonka pääosissa on Jennifer Aniston ja Vince Vaughn. Komedian on ohjannut Peyton Reed.


title: Joakim Berg

text: Herbert Joakim "Jocke" Berg, (s. 16. maaliskuuta 1970 Eskilstuna, Ruotsi) on ruotsalaisen rock-yhtye Kentin laulaja ja kitaristi. Hän myös sanoittaa ja säveltää suurimman osan yhtyeen kappaleista. Berg asuu Tukholmassa vaimonsa Tanja Määtän kanssa, ja heillä on kaksi lasta.


title: Joel Asikainen

text: Joel Jalmari Johannes Asikainen (18. heinäkuuta 1912 Viipuri – 7. heinäkuuta 1968 Pori) oli suomalainen näyttelijä. Hän teki pitkän uran teatterissa ja elokuvissa.


title: Joel Asikainen

text: Asikainen näytteli muun muassa Viipurin kaupunginteatterissa ja Helsingin Kansanteatteri-Työväenteatterissa 1940-luvun alusta 1950-luvun puoleenväliin. Hän oli taitava teatterinäyttelijä ja näytteli muun muassa Edvin Laineen ohjauksessa "New Yorkin nukkuessa". Hän teki myös paljon sankarirooleja.


title: Joel Asikainen

text: Asikainen näytteli yli 50 elokuvassa vuosina 1937–1954. Roolit olivat lähinnä pikkurooleja tukkilais- ja rillumarei-elokuvissa. Hänen ehkä muistettavin roolinsa oli reportteri Erkki Kari elokuvassa "Salainen ase" (1943). Hänen viimeinen elokuvansa oli "Oi, muistatkos..." (1954). Asikainen siirtyi 1950-luvun puolessavälissä Porin teatteriin, jossa hän toimi näyttelijä-ohjaajana viimeisiin vuosiinsa asti.


title: Joel Asikainen

text: Joel Asikainen kuoli 55-vuotiaana Porissa vuonna 1968.


title: Ritva Juhanto

text: Ritva Anneli Juhanto (19. maaliskuuta 1937 Helsinki – 25. kesäkuuta 2000 Helsinki) oli suomalainen näyttelijä.


title: Ritva Juhanto

text: Juhanto näytteli vuodesta 1963 Turun kaupunginteatterissa, josta jäi eläkkeelle 1997. Ennen Turun kauttaan hän työskenteli lyhyen aikaa Oulun, Kotkan, Joensuun ja viimeiseksi Lahden teattereissa.


title: Ritva Juhanto

text: Juhanto näytteli myös muutamassa elokuvassa. Ensimmäisen elokuvaroolinsa hän teki teini-ikäisenä Roland af Hällströmin elokuvassa "Putkinotko" (1954). "Rakastuneessa rammassa" (1975) hän näytteli povari Signe Lundellia. Lisäksi hänellä oli pieni rooli myös esimerkiksi elokuvissa "Tulipää" (1980) ja "Ihmiselon ihanuus ja kurjuus" (1988).


title: Ritva Juhanto

text: Juhanto oli naimisissa näyttelijä Kapo Mannon kanssa vuodesta 1956 aina tämän kuolemaan asti 1977. Näyttelijä ja imitaattori Erja Manto on heidän tyttärensä.


title: Nestori Sarri

text: Nestor Sarri (ent. Saxberg, myös nimellä Nestori Sarri, 23. kesäkuuta 1900 Helsinki – 4. heinäkuuta 1966 Tampere) oli suomalainen näyttelijä ja järjestäjä.


title: Nestori Sarri

text: Sarri näytteli Turussa ja pitkään Tampereella, Tampereen Työväen Teatterissa ja Tampereen Teatterissa, toimien myös järjestänä. Lisäksi hän esiintyi Pyynikin kesäteatterissa, missä hänet nähtiin muun muassa "Tuntemattoman sotilaan" Korsumäkenä. Sarri näytteli myös kahdessa elokuvassa. Hänet löydettiin Tampereelta Edvin Laineen elokuvaan "Opri" (1954), jossa hyödynnettiin paljon tamperelaisia näyttelijöitä. Sarri nähtiin myös Laineen elokuvassa "Musta rakkaus" (1957).


title: Nestori Sarri

text: Lisäksi Sarri vieraili televisiosarjassa "Kaksi sisarta" (1966) rovastin osassa ja myös televisiosarjassa "Eräs syysilta" 1966 hotellinjohtajan osassa. Nestor Sarrin veli oli Leo Sarri, joka Sarrin tavoin toimi näyttelijä-järjestäjänä useissa Suomi-Filmeissä, kuten "Tuntematon sotilas". Sarrille on omistettu Nestori Sarrin katu, joka sijaitsee Tampereella. Hän kuoli 66-vuotiaana pitkän ja ansioituneen näyttelijäuran jälkeen.


title: Nestori Sarri

text: Hänen vaimonsa oli Tuulikki Sjöholm, ja liitosta syntyi poika Simo.


title: Nestori Sarri

text: Tuulikki ja Nestor Sarrin hautapaikka sijaitsee Tampereen Kalevankankaalla.


title: Nestori Sarri

text: Suku historiaa Tuntemattomassa sotilaasta. Väinö Linnan Tuntematon sotilas tuli Tampereen kesäteatterin ohjelmistoon 1961, ohjaajana Edvin Laine. Se pysyi ohjelmistossa yhdeksän kesän ajan ja saavutti kaikkien aikojen yleisöennätyksen: 372 esitystä ja 348 854 katsojaa. Nestor Sarri esiintyi Korsumäkenä. Hänen lapsenlapsensa Timo Sarri toimi avustajana.


title: Nestori Sarri

text: Nestor Sarrin veli Leo Sarri toimi järjestäjänä Edvin Laineen v.1955 ohjaamassa elokuvassa "Tuntematon sotilas". Tuntematon sotilas


title: Nestori Sarri

text: Nestor Sarrin lapsenlapsi Petri Sarri toimi Rauni Mollbergin v.1985 ohjaamassa "Tuntematon sotilas" elokuvassa paloaukeen sotilaana. Tuntematon sotilas (vuoden 1985 elokuva)


title: Nestori Sarri

text: Nestor Sarrin lapsenlapsenlapsi Nestor Sarri (s.1998) toimi avustajana/kiväärimies Aku Louhiniemen Tuntemattomassa sotilaassa v.2016. myös Petri Sarri oli avustajana/kiväärimies 2016. http://www.tuntematonsotilas2017.fi


title: Nestori Sarri

text: TEATTERIMUSEO "Palkinto pitkästä urasta". hhttp://www.teatterimuseo.fi/kokoelmat/valokiilassa/valokiilassa-2013/marraskuu-2013/


title: Nestori Sarri

text: SUOMEN MUSEOVIRASTO. http://suomenmuseotonline.fi/fi/selaa?freetextSearch=nestor+sarri&action=search


title: Nestori Sarri

text: TAMPEREEN KESÄTEATTERI http://www.pyynikinkesateatteri.fi/lehdisto/kuvapankki.html?esitysaika=


title: Nestori Sarri

text: TAMPEREEN KESÄTEATTRI HISTORIAA http://www.historia.tampere.fi/pyynikki/teatteri.htm


title: Versaillesin katedraali

text: Versaillesin katedraali () on roomalaiskatolinen katedraali ja Ranskan kansallismuistomerkki Versaillesissa.


title: Versaillesin katedraali

text:
Versaillesin piispan istuin on tässä kirkossa, eli se on tuomiokirkko.
Kirkko oli Pyhän Ludvigin (Saint Louis) seurakunnan kirkko, ennen kuin siitä ennen kuin siitä tuli uuden hiippakunnan tuomiokirkko. Kirkkorakennus on 1700-luvun puolivälistä, sen peruskiven laski Ludvig XV 12. kesäkuuta 1743, ja kirkko vihittiin käyttöön 24. elokuuta 1754. Kirkon arkkitehti oli Jules Hardouin Mansart de Sagonne. Ranskan vallankumouksen aikana se oli Yltäkylläisyyden temppeli ja vahingoittui pahasti. Sen valitsi tuomiokirkoksi vallankumouksen jälkeinen piispa, jonka mielestä se sopi tehtävään paremmin kuin Versaillesin Notre-Dame, jonka oli valinnut edellinen piispa. Tuomiokirkoksi vihkiminen viivästyi kuitenkin paljon ja tapahtui vasta 1843, jolloin vihkimisen suoritti hiippakunnan kolmas piispa Louis-Marie-Edmond Blanquart de Bailleul.
Ludvig XV määräyksestä kirkon urut tilattiin Louis-Alexandre Clicquot'lta, ja ne sai valmiiksi tämän poika François-Henri Clicquot. Urut korjattiin perusteellisesti 1980-luvulla.


title: John MacDougall

text: John William MacDougall (8. joulukuuta 1947 – 13. elokuuta 2008) oli brittiläinen työväenpuolueen poliitikko. Hän oli kotoisin Skotlannin Fifestä, jonka sisällä hän myös aloitti poliittisen toimintansa.


title: John MacDougall

text: MacDougall istui Yhdistyneen kuningaskunnan parlamentin jäsenenä ensin vuodesta 2001 Central Fifestä, sitten vuodesta 2005 Glenrothesista. Hän kuoli 60-vuotiaana asbestoosiin ja sen jälkeen mesotelioomaan sairastuttuaan.


title: Arvydas Sabonis

text: Arvydas Romas Sabonis (s. 19. joulukuuta 1964 Kaunas, Liettuan SNT, Neuvostoliitto) on liettualainen kilpauransa päättänyt koripalloilija. Sabonisia pidetään yhtenä kaikkien aikojen parhaista eurooppalaisista pelaajista. Häntä pidetään myös yhtenä sukupolvensa parhaista keskushyökkääjistä maailmassa.


title: Arvydas Sabonis

text: Sabonisin poika Domantas Sabonis on myös koripalloilija.


title: Arvydas Sabonis

text: Sabonis edusti kotimaansa suurseuraa Žalgirisia vuosina 1981–1989 ja 2003–2004. Euroopassa hän pelasi lisäksi Espanjassa Valladolidin ja Real Madridin riveissä vuosina 1989–1995. Sabonis saavutti Real Madridissa Euroliigan voiton vuonna 1995. NBA:ssa hän pelasi Portland Trail Blazersin riveissä vuosina 1995–2003.


title: Arvydas Sabonis

text: Neuvostoliiton maajoukkueessa Sabonis voitti kultaa 1988 kesäolympialaisissa sekä maailmanmestaruuden vuonna 1982 ja Euroopan-mestaruuden vuonna 1985. Liettuan maajoukkueessa hän saavutti pronssia 1992 kesäolympialaisissa ja 1996 kesäolympialaisissa.


title: Vertaus

text: Vertaus on havainnollistava, tehostava, rinnastava tai muuten vertaileva ilmaus. Kielitieteellisesti se on vertailuun perustuva kielikuva, joka sisältää jonkin kytkevän elementin, tavallisesti kuin-sanan. Vertauksesta voidaan käyttää myös käsitettä metafora. Yleisesti vertauksella tarkoitetaan kielellistä ilmaisua, joka kuvailee jotakin asiaa rinnastamalla sen johonkin toiseen. Vertaus voi vaihdella yksityiskohtaisesta vertaamisesta pelkkään kielikuvaan.


title: Vertaus

text: Uskonnollinen vertaus on lyhyt ja ytimekäs tarina johon sisältyy uskonnollinen opetus. Jeesus käytti opetusmetodina vertauksia etenkin opettaessaan suuria joukkoja.


title: Neco (laulaja)

text: Neco (oikealta nimeltään Nejat Özyılmaz, s. 24. heinäkuuta 1948 Istanbul) on turkkilainen laulaja. Hän edusti Turkkia vuoden 1982 Eurovision laulukilpailussa kappaleella ”Hani” () ja sijoittui 15. sijalle. Neco yritti päästä uudestaan maansa edustajaksi vuonna 1984, mutta jäi toiselle sijalle.


title: Graeme Brown

text: Graeme Brown OAM (s. 9. huhtikuuta 1979 Darwin, Australian Pohjoisterritorio) on australialainen maantie- ja ratapyöräilijä.


title: Graeme Brown

text: Suurimmat voittonsa Brown on saavuttanut ratapyöräilyssä, jossa hän on voittanut kultaa niin olympialaisissa, maailmanmestaruuskilpailuissa kuin Kansainyhteisön kisoissakin. Ateenan olympialaisissa vuonna 2004 Brown voitti kultaa joukkuetakaa-ajossa maailmanennätysajalla joukkuetovereinaan Brett Lancaster, Bradley McGee ja Luke Roberts. Kultaa hän voitti myös pariajossa parinaan Stuart O'Grady.


title: Graeme Brown

text: Maantiepyöräilyssä Brown kilpaili ammattilaisena 2002–2016. Hänet tunnettiin kovana kirimiehenä. Useiden etappivoittojen lisäksi hän voitti Tour de Langkawi -etappikilpailun pistekilpailun vuosina 2003 ja 2005.


title: Taif

text: Taif () on kaupunki Mekan maakunnassa, Saudi-Arabiassa. Se sijaitsee vuorilla 1 879 metriä merenpinnan yläpuolella, linnuntietä noin 65 kilometriä Mekasta itäkaakkoon. Se on merkittävä kesälomakaupunki.


title: Taif

text: Taifin kaupunki oli muinoin pakanajumala Allatin kotikaupunki jossa ennen islaminuskon saapumista asui thaqifien heimo. Nykyisin profeetta Mohammadin serkun ʿAbd Allāh ibn ʿAbbāsin ja kahden Mohammadin menehtyneen pikkulapsen hauta. Vuonna 1934 kaupungissa solmittiin Taifin sopimus, jolla sovittiin Saudi-Arabian ja Jemenin rajasta. Kaupunki tunnetaan hedelmätuotannostaan ja kudotuista takeistaan. Siellä on sotilassairaala. Akraman pato kasteluvettä varten (1956). Kaupungista johtaa valtatie Mekkaan ja Jeddaan.


title: Taif

text: Kaupungin väkiluku on kehittynyt Saudi-Arabian väestönlaskentojen mukaan seuraavasti: 416 121 (1992), 521 273 (2004) ja 579 970 (2010).


title: Red Cliff

text: Red Cliff on vuonna 2008 julkaistu John Woon ohjaama elokuva. Se perustuu 200-luvulta peräisin olevaan Kolmen kuningaskunnan kronikkaan.


title: Red Cliff

text: Elokuvasta julkaistaan kaksi versiota. Kiinassa julkaistaan kaksiosainen kokonaisuudessa yli 4 tuntia kestävä versio, jonka ensimmäinen osa julkaistiin heinäkuussa 2008 toinen on tarkoitus julkaista tammikuussa 2009. Muualla julkaistiin yksi noin 2,5 tuntia kestävä versio tammikuussa 2009.


title: Red Cliff

text: Teos kertoo Jangtsejoella 200-luvulla käydystä punaisen kukkulan taistelusta, joka on Kiinan historian käännekohtia.


title: Red Cliff

text: Red Cliff on Aasian elokuvahistorian kallein tuotanto. Massiivisissa taistelunäytöksissä ei ole turvauduttu tietokonetehosteisiin, vaan Kiinan armeijan lainaamiin 100 000 sotilaan virka-apuun.


title: Red Cliff

text: Nyt-liitteen Matti Rämön mukaan kotiinpaluu on tehnyt John Woolle hyvää 16:n Yhdysvalloissa vietetyn vuoden jälkeen. Red Cliffin kaltaiseen spektaakkeliin nyky-Hollywood ei hänestä edes kykenisi.


title: Miekkailu kesäolympialaisissa 2008

text: 2008 kesäolympialaisten miekkailukilpailut käytiin 9.–17. elokuuta. Kilpailupaikkana toimi kisakylässä sijaitseva "Fencing Hall of the National Convention Center". Kilpailulajeja oli kymmenen. Kun naisten säilä tui mukaan olympiakisoihin, on lajeja jouduttu kierrättämään, ja Pekingin kisoissa ei kilpailtu miesten floretin eikä naisten kalvan joukkuekilpailuissa.


title: Kotelosienet

text: Kotelosienet ("Ascomycota") ovat sienikunnan kaarista se, johon kuuluu eniten lajeja, ainakin noin 33 000 lajia. Kotelosienet on yksi vanhimmista kuivalla maalla elävistä eliöryhmistä. Kantasienten ("Basidiomycota"), joita pidetään sienten kehittyneimpänä kaarena, uskotaan kehittyneen kotelosienten kanssa yhteisestä kantamuodosta.


title: Kotelosienet

text: Kotelosienet voivat olla elomuodoltaan sekä rihmastoja muodostavia että hiivamaisia. Monet suurikokoisia itiöemiä muodostavat kotelosienet tuottavat tyypillisesti maljan muotoisia itiöemiä. Jotkut lajit puolestaan ovat mikroskooppisen pieniä. Kotelosienten nimi (askos = kotelo, säkki + mykétes = sienet) viittaa mikroskooppisen pieneen itiökoteloon, jossa itiöt syntyvät. Tällainen askus yhdistää niin isoja kotelosieniä kuten korvasieni, kuin mikroskooppisia kuten tuulenpesäsienet.


title: Kotelosienet

text: Monet kotelosienet voivat olla sieniosakkaana jäkälässä, esimerkiksi torvijäkälät. Useat myös muodostavat kasvien kanssa sienijuuren. Itiöemiä muodostavista kotelosienistä monet tuottavat itiöemiä keväällä, kun kantasienet ovat enemmän syksyn lajeja.


title: Kotelosienet

text: Kotelosienet elävät pääasiassa maalla, jossa niillä on huomattava merkitys kuolleen orgaanisen aineksen hajottajina. Ne käyttävät ravinnokseen yksinkertaisia sokereita, jotkut myös selluloosaa, kitiiniä ja pektiiniä. Jotkut kotelosienistä ovat kasvien tai eläinten patogeeneja.


title: Kotelosienet

text: Kotelosieniin kuuluu monia ihmiselle tärkeitä sieniä, joita käytetään elintarvike- ja lääketuotannossa, esimerkiksi homejuustoista tunnettu "Penicillium glaucum".


title: Kotelosienet

text: Kotelosienet jaetaan nykyisin kolmeen alakaareen


title: Kotelosienet

text: Kaaviossa on esitetty kotelosieniryhmien polveutuminen nykyisimmän käsityksen mukaan.


title: Canna

text: Canna on Small Isles -ryhmän saari Skotlannin Sisä-Hebrideillä. Sieltä on silta naapurisaari Sandaylle, ja myös saarten välinen kävely maata pitkin mahdollistuu laskuvesien aikana. Saari on ollut asuttuna 9000 vuoden ajan. National Trust for Scotlandin omistamaa saarta asuttaa edelleen pieni yhteisö.


title: Rùm

text: Rùm on saari Skotlannissa. Se kuuluu Sisä-Hebrideihin ja on sen Small Isles -ryhmän suurin saari. Asukkaita on vain parisenkymmentä Kinlochin kylässä saaren itäosassa. Kinlochin linna valmistui saarelle vuonna 1900. Rùmin saaresta vastaa Scottish Natural Heritage.


title: BC Žalgiris

text: BC Žalgiris on vuonna 1944 perustettu koripalloseura Kaunasista, Liettuasta. Seuran logo muistuttaa Zalgirisin taistelusta.


title: BC Žalgiris

text: Žalgiris on Liettuan suurin koripalloseura ja myös yksi Euroopan suurseuroista. Se pelaa Liettuan pääsarjan lisäksi Baltian liigassa, Euroliigassa sekä VTB United-liigassa.


title: Puigcerdà

text: Puigcerdà on kaupunki Gironan maakunnassa Katalonian itsehallintoalueella Espanjassa. Puigcerdà on Baixa Cerdanyan pääkaupunki. Kaupungin pinta-ala on 18,9 neliökilometriä ja asukasluku 8839 vuonna 2017. Väestötiheys on 467,2 as./km².


title: Puigcerdà

text: Puigcerdàn naapurikunnat ovat Guils de Cerdanya, Bolvir ja Fontanals de Cerdanya lännessä ja Alp kaakossa. Pohjoisessa ja idässä Puigcerdà rajautuu Ranskalle kuuluvaan Pyrénées-Orientalesin departementtiin. Myös Segre-joki virtaa kaupungin alueella.


title: Puigcerdà

text: Puigcerdàn alueella sijaitsevia nähtävyyksiä ovat muun muassa romaanista tyyliä edustava Sant Tomàs de Ventajola -kirkko ja Torre del Campanar -kellotorni.


title: Puigcerdà

text: Vuosina 1170–1177 kuningas Alfonso I perusti Puigcerdàn ja muodosti siitä Cerdanyan pääkaupungin. Vuonna 1280 tuli tuhosi suuren osan kaupunkia. Vuonna 1428 puolestaan suuri maanjäristys aiheutti suurta tuhoa kaupungissa. Vuonna 1479 kaupungin uuden linnan rakennustyöt alkoivat. Vuosina 1812–1814 Napoleon Bonaparte muodosti Segren departementin ja sen pääkaupungiksi tuli Puigcerdà.


title: Puigcerdà

text: Vuonna 1924 kuningas Alfons XIII vieraili kaupungissa. 10. helmikuuta 1939 Espanjan diktaattorin Francisco Francon sotajoukot saapuivat kaupunkiin. Vuonna 1956 Puigcerdà aloitti jääkiekon pelaamisen kansallisella tasolla.


title: Puigcerdà

text: Nykyinen Puigcerdà on muodostunut, kun Rigolisa 1800-luvulla ja Vilallobent vuonna 1969 liittyivät siihen.


title: Puigcerdà

text: Puigcerdàn asutuskeskukset ja niiden väkiluvut vuonna 2007:


title: Teemu Ryyppä

text: Teemu Ryyppä (s. 1975) on suomalainen lentopallovalmentaja, joka valmentaa tällä hetkellä Vammalan Lentopalloa, joka pelaa SM-liigassa.


title: Teemu Ryyppä

text: Ryyppä on voittanut useita SM-mitaleita juniorisarjoista ja pelannut viisi kautta VaLePan liigajoukkueen rivistössä liberona.


title: Teemu Ryyppä

text: Kaudella 2005-2006 Ryyppä aloitti valmentajan uransa päävalmentajana VaLePan kakkosjoukkueessa. Samalla kaudella VaLePan ykkösjoukkueen päävalmentajana Viktor Circenko kuitenkin vapautettiin tehtävästään ja Ryyppä siirtyi huolehtimaan liigajoukkueen valmennuksesta yhdessä Arto Mäkisen kanssa. Kaudella 2006-2007 hän jatkoi kakkosvalmentajana liigajoukkueessa, tällä kertaa Marko Järvenpään tukena. Kaudella 2007-2008 Ryyppä siirtyi päävalmentajajsi ja VaLePa saavutti pronssia.


title: Summer Glau

text: Summer Lyn Glau (s. 24. heinäkuuta 1981 San Antonio, Texas) on skotlantilais-irlantilais-saksalaista sukua oleva yhdysvaltalainen näyttelijä ja tanssija, joka on tunnettu River Tamin roolista lyhytaikaisessa science fiction -televisiosarjassa "Firefly" ja sitä seuranneessa elokuvassa "Serenity".


title: Summer Glau

text: Glau on klassisesti koulutettu balettitanssija ja hän opiskeli myös tangoa ja flamencoa. Hän esiintyi ammattimaisena tanssijana useissa televisiomainoksissa jo 12-vuotiaasta alkaen. Vakava jalkavamma pakotti hänet pitämään taukoa baletista ja vaikutti päätökseen vaihtaa alaa.


title: Summer Glau

text: Muutettuaan Los Angelesiin vuonna 2002 Glaun ensimmäinen televisiorooli oli balettitanssijan rooli televisiosarjassa "Angel" vuonna 2002, mikä kiinnitti ohjaaja Joss Whedonin huomion ja Glau pääsi myöhemmin näyttelemään hänen luomaansa televisiosarjaan "Firefly" ja sitä seuranneeseen elokuvaan "Serenity". Hän on näytellyt myös muun muassa Cameronia televisiosarjassa "" sekä pienempiä rooleja muutamassa muussa sarjassa, kuten "Kasvottomat sotilaat", "4400" ja "Arrow".


title: Nyrkkeily kesäolympialaisissa 2008

text: 2008 kesäolympialaisten nyrkkeilykilpailut käytiin 9.–24. elokuuta. Lajissa kilpailtiin 11 painoluokassa. Kilpailupaikkana toimi Beijing Workers’ Indoor Arena. Sarjoissa ei käyty erillisiä pronssiotteluita, vaan molemmille välierien häviäjille jaettiin pronssimitalit.


title: Long Qingquan

text: Long Qingquan (s. 3. joulukuuta 1990 Longshan, Hunan) on kiinalainen painonnostaja.


title: Long Qingquan

text: Long voitti olympiakultaa 56 kilogramman painoluokassa 2008 Pekingin olympialaisissa yhteistuloksella 292 kg (160 kg + 132 kg). Samana vuonna hän voitti myös maansa mestaruuden.


title: Long Qingquan

text: Long on 155 senttimetriä pitkä ja painaa 56 kilogrammaa. Hänen valmentajanaan toimii Long Wangchun.


title: Zhang Xiangxiang

text: Zhang Xiangxiang (s. 16. kesäkuuta 1983) on kiinalainen painonnostaja.


title: Zhang Xiangxiang

text: Zhang voitti olympiakultaa 62 kilogramman painoluokassa 2008 Pekingin olympialaisissa yhteistuloksella 319 kilogrammaa (143 kg + 176 kg). Kuusi vuotta aikaisemmin hän voitti Havirovin MM-kisoissa kultamitalin työnnöstä (142,5 kg), tempauksesta (170 kg) sekä yhteistuloksesta (312,5 kg). Sydneyn olympialaisissa vuonna 2000 hän sijoittui 56 kilogramman painoluokasta pronssille. Samana vuonna hän saavutti Aasian mestaruuskisoista ykkössijan tempauksessa, kolmannen sijan työnnössä ja hopeaa yhteistuloksessa.


title: Zhang Xiangxiang

text: Zhang on 161 senttimetriä pitkä ja painaa 66 kilogrammaa.


title: Liao Hui

text: Liao Hui (s. 5. lokakuuta 1987 Xiantao, Hubei) on kiinalainen painonnostaja.


title: Liao Hui

text: Juniorina Liao on voittanut Aasian mestaruuden vuonna 2005 ja Kiinan mestaruuden 2006. Hän voitti olympiakultaa 69 kilogramman painoluokassa 2008 Pekingin olympialaisissa yhteistuloksella 348 kilogrammaa (158 kg + 190 kg). Aiemmin samana vuonna hän voitti olympiakarsintana toimineen Kiinan mestaruuskilpailun. Vuonna 2009 Liao voitti maailmanmestaruuden.


title: Liao Hui

text: Vuoden 2010 MM-kilpailuissa Liao antoi positiivisen dopingnäytteen ja hän sai marraskuussa 2011 kilpailukiellon, joka päättyy syyskuussa 2014.


title: Liao Hui

text: Musiikkia ja matkailua harrastava Liao on 168 senttimetriä pitkä ja painaa 72 kilogrammaa. Hänen valmentajanaan toimii Yu Jie.


title: Lu Yong

text: Lu Yong (s. 1. tammikuuta 1986) on kiinalainen painonnostaja.


title: Lu Yong

text: Lu voitti olympiakultaa 85 kilogramman painoluokassa 2008 Pekingin olympialaisissa yhteistuloksella 394 (180+214). MM-kisoista hän saavutti hopeaa 2005 Dohasta, missä hän sijoittui tempauksessa neljänneksi (200) ja pronssille työnnössä (210), yhteistuloksella 385. 2006 hän saavutti hopeaa niin ikään Dohassa pidetyissä Aasian kisoissa.


title: Lu Yong

text: Kiinan mestaruuden 173 senttimetriä pitkä ja 85 kilogramman painoinen Lu on voittanut vuosina 2004, 2007 ja 2008, ja saavuttanut hopeaa 2005, jolloin hän voitti maansa nuorten mestaruuden. Hänen valmentajanaan toimii Wang Guoxin.


title: Liu Chunhong

text: Liu Chunhong (s. 29. tammikuuta 1985 Zhaoyuan, Shandong) on kiinalainen painonnostaja 69 kilogramman painoluokassa.


title: Liu Chunhong

text: Liu voitti olympiakultaa niin 2004 Ateenassa (yhteistulos 275) kuin myös neljä vuotta myöhemmin Pekingin kisoissa (128+158, yht. 286). 2003 Vancouverin MM-kisoissa Liu oli ykkönen sekä tempauksessa (120), työnnössä (150) että yhteistuloksessa (270). 2005 Dohan MM-kisoissa hän voitti kultaa yhteistuloksella 285 ja työnnössä tuloksella 159 ja oli toinen tempauksessa tuloksella 126. 2007 MM-kisoissa hän sijoittui yhteistuloksessa hopealle, mutta sai tempauksesta parhaan tuloksen (121). Aasian kisoissa Busanissa vuonna 2002 Liu sai tempauksesta tulokseksi 115,5 (2. sija), työnnöstä 148 (1. sija) ja oli voittaja yhteistuloksella 262,5. Aasian mestaruuden hän on voittanut molemmissa nostomuodoissa ja yhteistuloksella vuosina 2003, 2004 ja 2008.


title: Liu Chunhong

text:
Liu on 160 senttimetriä pitkä ja painaa 69 kilogrammaa. Hän harrastaa musiikkia, lukemista ja maalaamista. Hänen valmentajanaan toimii
Ma Wenhui.


title: Cao Lei

text: Cao Lei (s. 24. joulukuuta 1983 Qinhuangdao, Hebei) on kiinalainen painonnostaja.


title: Cao Lei

text: Cao voitti olymipakultaa 75 kilogramman painoluokassa 2008 Pekingin olympialaisissa yhteistuloksella 282 kilogrammaa. Maailmanmestaruuskilpailuista Cao saavutti kultaa molemmista nostomuodoista ja yhteistuloksesta sekä 2006 Santo Domingossa (118+145=268) että 2007 Chiang Maissa (128+158=286, Aasian ennätystulos), kuten myös Aasian kisoissa Dohassa vuonna 2006 sekä Aasian mestaruuskisoissa 2001 ja 2007.


title: Cao Lei

text: Musiikkia ja tietokoneita harrastava Cao on 168 senttimetriä pitkä ja painaa 75 kilogrammaa. Hänen valmentajanaan toimii Ma Wenhui.


title: Zhang Juanjuan

text: Zhang Juanjuan (, s. 2. tammikuuta 1981 Qingdao, Shandong) on kiinalainen jousiampuja ja olympiavoittaja.


title: Zhang Juanjuan

text: Zhang voitti vuoden 2008 Pekingin olympialaisissa kultaa henkilökohtaisessa kilpailussa. Finaalissa hän voitti vastustajansa Park Sung-Hyunin ainoastaan yhdellä pisteellä pistein 109-110. Pekingissä hän saavutti lisäksi pronssia joukkuekilpailussa. Neljä vuotta aikaisemmin Ateenan olympialaisissa hän saavutti joukkuehopeaa ja oli henkilökohtaisessa kilpailussa viides. Maailmanmestaruuden hän voitti joukkuekilpailussa vuonna 2001. Aasian kisoissa vuonna 2006 Zhang saavutti joukkuehopeaa ja vuonna 2002 pronssia.


title: Zhang Juanjuan

text: Zhang on 170 senttimetriä pitkä ja painaa 62 kilogrammaa. Hän harrastaa lukemista ja musiikkia. Hänen valmentajanaan toimii Tian Yuling.


title: Valeri Bortšin

text: Valeri Viktorovitš Bortšin (, s. 11. syyskuuta 1986) on venäläinen kävelijä. Hän on keskittynyt 20 kilometrin matkalle.


title: Valeri Bortšin

text: Bortšin saavutti olympiakultaa 20 kilometrin kävelyssä Pekingin olympialaisissa vuonna 2008 ajalla 1.19.01. Hän voitti alun perin maailmanmestaruuden Berliinissä 2009 (ajalla 1.18.41) ja Daegussa 2011 (1.19.56), mutta menetti myöhemmin molemmat mitalinsa dopingin vuoksi.


title: Valeri Bortšin

text: Vuonna 2006 Göteborgin EM-kisoissa Bortšin saavutti hopeaa. Vuotta myöhemmin hän voitti alle 23-vuotiaiden EM-kultaa, mutta keskeytti Osakan MM-kisoissa. Venäjän mestaruuden hän on voittanut vuonna 2006 ja Venäjän talvimestaruuden 2007, 2008 ja 2009. Hopeaa hän voitti Venäjän talvimestaruuskilpailuissa 2005. Maailmancupissa Tšeboksaryssa vuonna 2008 hän sijoittui hopealle.


title: Valeri Bortšin

text: Kesällä 2005 Bortšin jäi kiinni efedriinin käytöstä ja sai vuoden kilpailukiellon ajalle 1.6.2005–31.5.2006. Tammikuussa 2015 Venäjän antidopingtoimikunta Rusada asetti Bortšinin kahdeksan vuoden kilpailukieltoon biologisen dopingpassin perusteella. Kilpailukiellon alkamisajankohdaksi määrättiin 15.10.2012 ja hänen tuloksiaan hylättiin aikaväleiltä 14.7.2009–15.9.2009, 16.6.2011–27.9.2011 ja 11.4.2012–3.9.2012. Kansainvälinen yleisurheiluliitto IAAF valitti Rusadan päätöksestä urheilun kansainväliseen vetoomustuomioistuimeen, joka muutti Rusadan päätöstä hylkäämällä kaikki Bortšinin suoritukset aikaväliltä 14.8.2009–15.10.2012.


title: Pak Hyon Suk

text: Pak Hyon Suk (s. 4. elokuuta 1985) on pohjoiskorealainen painonnostaja.


title: Pak Hyon Suk

text: Pak voitti olympiakultaa 63 kilogramman painoluokassa 2008 Pekingin olympialaisissa yhteistuloksella 241 kilogrammaa. MM-kisoista Pak saavutti 2007 Chiang Maissa hopeaa työnnöstä sekä pronssia tempauksesta ja yhteistuloksella.


title: Pak Hyon Suk

text: Aiemmin Pak kilpaili 58 kilogramman painoluokassa, missä hän saavutti Aasian-mestaruuskilpailuista Dohasta 2006 työnnöstä hopeaa ja pronssia sekä tempauksesta että yhteistuloksella. 2004 Alma-Atan Aasian mestaruuskisoissa hän teki pronssituloksen työnnössä mutta jäi yhteistuloksessa neljänneksi. 2004 Ateenan olympialaisissa hän oli kuudes.


title: Prapawadee Jaroenrattanatarakoon

text: Prapawadee Jaroenrattanatarakoon (s. 29. toukokuuta 1984 nimellä "Junpim Kuntatean") on thaimaalainen painonnostaja.


title: Prapawadee Jaroenrattanatarakoon

text: Prapawadee voitti olympiakultaa 53 kilogramman painoluokassa 2008 Pekingin olympialaisissa yhteistuloksella 221 kilogrammaa. Hän teki työnnössä uuden olympiaennätyksen 126 kilogrammaa. Aikaisemmin hänet tunnettiin nimellä Junpim Kuntatean, mutta hän vaihtoi ennen kisoja nimensä hyvän onnen toivossa ennustajan kehotuksesta.


title: Prapawadee Jaroenrattanatarakoon

text: Vanhalla nimellään Prapawadee saavutti 2005 Dohan MM-kisoista kultaa tempauksesta (98) sekä hopeaa työnnöstä (125) ja yhteistuloksesta (224). Samana vuonna Aasian mestaruuskilpailuissa Dubaissa hän voitti kultaa molemmissa nostomuodoissa ja yhteistuloksessa. Vuosina 2004 ja 2006 hän oli maanosansa mestaruuskilpailussa hopealla niin molemmissa nostomuodoissa kuin yhteistuloksessakin. Vuonna 2006 hän voitti opiskelijoiden maailmanmestaruuden.


title: Sisä-Hebridit

text: Sisä-Hebridit on Skotlannin saariryhmä, joka yhdessä Ulko-Hebridien kanssa muodostaa Hebridit. Pohjoiset Sisä-Hebridit kuuluvat Ylämaan ja eteläiset Argyll ja Buten alueeseen. Suurin saarista on Skye, jossa asuu 9 232 ihmistä (2001). Lisäksi saaristoon kuuluu muun muassa Small Isles -ryhmä, jonka suurin saari on Rùm.


title: Skye

text: Skye () on Skotlannin Sisä-Hebridien saariryhmän suurin saari. Saaren pinta-ala on 1 656,25 km² ja asukasluku 9 232 (2001). Saaren tärkein asutuskeskus on Portree. Noin kolmasosa saaren asukkaista puhuu yhä gaelia, vaikka taitajien määrä on ollut vähenemään päin. Saari kuuluu Ylämaan alueeseen. Turismi on noussut melko tärkeäksi elinkeinoksi.


title: Skye

text: Saaren kallioissa on nähtävissä tuhansittain muinaisia dinosaurusten jälkiä saaren ainutlaatuisen geologisen historian ansiosta.


title: Skye

text: Skye on noin 80 km pitkä. Saaren rantaviiva muodostuu monista lahdista ja niemimaista, eikä mikään osa siitä ole yli 8 km:n päässä merenrannasta. Cuillinin kukkulat ovat hiukan alle kilometrin korkuisia, ja halitsevan saaren pohjois- ja keskiosan maisemaa.


title: Skye

text: Cuillinsin vallitseva kivilaji on gabro. Kaikkiaan 12 huippua on yli 3000 jalan (914 m) korkuisia. Tällaisia kutsutaan Skotlannissa nimellä "munro".


title: Skye

text:
Vuoden lämpimimmät kuukaudet ovat heinäkuu ja elokuu, jolloin Lusan säähavaintoasemalla (18 m merenpinnasta) keskimääräinen ylin lämpötila on 17 astetta. Kylmintä on joulu-, tammi- ja helmikuussa, keskimääräinen alin +2 astetta. Lusassa lämpötila käy pakkasen puolella keskimäärin 35,5 päivänä vuodesta, ja sadepäiviä on keskimäärin 213 kpl vuodessa.
Portree on saaren suurin taajama ja matkailun keskus. Se on rakennettu luonnonsatamaan, ja värikkäät talot kohoava tsuoraan vesirajasta. Toiseksi suurin kylä on An t-Àth Leathann saaren eteläosassa. Dùn Bheagainin pohjoispuolella on Mac Leòidin () suvulle kuulunut linna.


title: Skye

text: An Corranista on löytynyt jäänteitä mesoliittisistä metsästäjä-keräilijöistä. Myöhemmällä rautakaudella alueella asui luultavasti piktejä. Clach Ardista on löytynyt piktien symboleilla koristettu eräänlainen riimukivi.


title: Skye

text: Gaelinkieliset maahanmuuttajat asettuivat saarille ensimmäisellä vuosisadalla eaa. Viikingit hallitsivat sitä 800-luvulta 1100-luvulle.


title: Skye

text: Viikinkien jälkeen saarta hallitsivat MacLeodin ja MacDonaldin klaanit. 1700- ja 1800-luvuilla köyhyys ajoi monia torppareita ulkomaille. Britannian torpparilait tulivat voimaan 1886–1911 ja paransivat heidän asemaansa. Saman aikaan valtio alkoi maksaa tukiaisia perunan ja karjan kasvattajille.


title: Skye

text: Kalastus oli aikanaan merkittävä elinkeino mutta se on hiipunut. Samaan aikaan kalankasvatuksen, etenkin lohen kasvatuksen merkitys on kasvanut. Saarella on aina ollut torppareita, ja nykyisin vuokraviljelijät kasvattavat pientiloilla lähinnä ruokatarvikkeita omaan käyttöön.


title: Skye

text:
Nykyään tärkeimmät työllistäjät ovat hallinto ja matkailu.
Saari on yhteydessä mantereeseen Skyen sillan kautta. Silta on kaksiosainen ja ylittää pienen Eilean Bànin saaren. Se valmistui 1995. Vuoteen 2004 asti sillan ylittämisestä perittiin siltatullimaksua.


title: Skye

text: Saarella on kolme satamaa, joista on autolauttayhteys mantereelle: Armadal, Sgonnsair ja Uig.


title: Skye

text: Vuonna 2001 saarella oli 9 251 asukasta. Kolmasosa heistä puhuu gaelia.


title: Sa Jaehyouk

text: Sa Jaehyouk (, 29. tammikuuta 1985) on eteläkorealainen painonnostaja.


title: Sa Jaehyouk

text: Sa voitti olympiakultaa 77 kilogramman painoluokassa 2008 Pekingin olympialaisissa yhteistuloksella 366 kilogrammaa (163+203). Vuotta aiemmin Chiang Main MM-kisoissa hän sijoittui pronssille työnnössä tuloksella 187 ja oli yhteistuloksellaan 353 viides. Vuonna 2005 hän voitti juniorien maailmanmestaruuden 69-kiloisissa yhteistuloksella, saavutti kultaa myös työnnössä ja pronssia tempauksessa.


title: Sa Jaehyouk

text: Sa on 165 senttimetriä pitkä ja painaa 77 kilogrammaa. Hän asuu Hongcheonissa.


title: The Crucible of Man

text: The Crucible of Man on Iced Earthin 5. syyskuuta 2008 julkaistu albumi, joka on jatko-osa edelliselle "Framing Armageddon" -albumille.


title: IgA-nefropatia

text:
IgA-nefropatia eli Bergerin tauti on maailman yleisin glomerulonefriitti eli munuaiskerästulehdus. Nefropatia kuvattiin ensimmäisen kerran vuonna 1968.
Tautiepäily herää, kun virtsanäytteessä näkyy verta ja valkuaista sekä muut taudit on poissuljettu. Valtaosalla potilaista ei ole oireita, mutta kolmasosalla esiintyy ajoittain makroskooppista hematuriaa. Tautia ei toistaiseksi voida parantaa, mutta sen etenemistä voidaan hidastaa. Tauti diagnosoidaan useimmiten munuaisbiopsian avulla, johon päädytään yleensä rutiininomaisen terveystarkastuksen yhteydessä havaitusta korkeasta verenpaineesta.
IgA:ta tavataan iästä riippumatta. Yleisintä se on yli 30-vuotiailla.


title: IgA-nefropatia

text: IgA-nefropatiassa IgA1:n tuotanto luuytimessä on lisääntynyt. Myös nielurisat tuottavat liiaksi IgA1:tä. Potilaiden seerumin IgA on erilaista kuin terveillä ihmisillä, mikä kuvastaa munuaisiin saostunutta IgA:ta. Nykyisin uskotaan, että IgA on luuydinperäistä. IgA on IgA-nefropatiassa latautunut negatiivisesti sisältäen poikkeavan hiilihydraattimäärän. Fysikaaliset ominaisuudet vaikuttavat todennäköisesti munuaiskerästen ominaisuuksiin ja täten edesauttavat sen huonoa liukenemista. Pidetään epätodennäköisenä, että pelkkä IgA:n ylituotanto olisi taudin ainoa syy. Runsas IgA-saostuma munuaiskeräsissä on diagnoosin edellytys. Tyypillinen valomikroskooppinen löydös on mesangiumalueiden laajeneminen. Taudissa esiintyy harvoin runsaasti kresenttejä, joihin liittyy munuaisten äkillinen vajaatoiminta.


title: Suikkilan kartano

text: Suikkilan kartano on Turun Länsikeskuksen lähellä sijaitseva kartano, josta Suikkilan asuinaluekin on saanut nimensä. Turku sai kartanon haltuunsa isoissa alueluovutuksissa Raisiolta.


title: Suikkilan kartano

text: Kartanon kaksikerroksinen päärakennus on valmistunut vuonna 1804. Talon eteläpäädyssä on vankihuoneita, jotka ovat jäänteitä ajalta, jolloin talo toimi käräjätalona. Piharakennus on valmistunut vuonna 1780. Sitä on käytetty muun muassa leivin- ja renkitupana.


title: Suikkilan kartano

text: Maakuntakaavassa kartano on merkitty suojeltavaksi rakennetun ympäristön kokonaisuudeksi. Kartanon läheisyyteen on kaavoitettu asuinalue, jonka rakentaminen aloitettiin vuonna 2016.


title: Oerel-interstadiaali

text: Oerel-interstadiaali oli viime jääkaudella ollut melko lämmin jakso 57 700–55 400 radiohiilivuotta sitten tai noin 61 000–56 000 vuotta sitten. Jään uskotaan vetäytyneen tällä kaudella suurelta osin Suomen yltä. Kausi on NGRIP-näytteen interstadiaali 14 tai 16–17. Kaudella oli pohjoisen pallonpuoliskon pohjoisosien lämpötila noin 5 astetta nykyistä elempi, kun se viime jääkauden huipulla oli 10 astetta alempi.


title: Oerel-interstadiaali

text:
Skandinaviassa kausi oli Bø-kauden alkuvaihe, jolloin jää vetäytyi Norjassa noin 150 m..
Jäätikkö oli silloin kutistunut ja Itä-Lapin Soklin kerrostumissa näkyy luultavasti silloinen metsänraja. Odderade-interstadiaali aloitti ilmastoltaan hyvin vaihtelevan Keski-Veikselin kauden happi-isotooppivaihe 3:n. Kausi oli varhais-Veikselin interstadiaaleja huomattavasti kylmempi. Alankomaissa oli kaudella pensastundran ja tundran raja ja heinäkuun keskilämpötila saattoi olla siellä luokkaa 5–10 °C.
Pohjois-Saksassa oli pensastundran ja koivu/mäntymetsien raja.
Ranskassa Grand Pilessä näkyy Oerel-interstadiaalin aikana noin 50 % pienempi puiden määrä verrattuna interglasiaalin oloihin. Toisaalta kylmimpinä jääkauden jaksoina puita ei kasvanut siellä lainkaan.


title: Kip Brennan

text: Kip Brennan (s. 27. elokuuta 1980 Kingston, Ontario, Kanada) on kanadalainen uransa päättänyt jääkiekkoilija. Hän pelasi yhteensä 61 NHL-ottelua Los Angeles Kingsin, Atlanta Thrashersin, Mighty Ducks of Anaheimin ja New York Islandersin joukkueissa. Hänen uransa viimeksi seuraksi jäi Venäjän VHL-liigassa pelaava kazakstanilainen Saryarka Karaganda, jossa hän pelasi 10 runkosarja-ottelua ja seitsemän playoff-ottelua keväällä 2014.


title: Kip Brennan

text: Kip Brennan keräsi 61 NHL-ottelussaan 2 (1+1) pistettä ja yhteensä 222 jäähyminuuttia.


title: Glinde-interstadiaali

text: Glinde-interstadiaali oli lämmin kausi viime jääkaudella noin 50000 vuotta sitten. Kausi oli edellistä Oerelin interstadiaalia hieman kylmempi. Pohjois-Saksassa oltiin lämpimimmillään pensastundran eteläosissa.


title: Glinde-interstadiaali

text: Kausi on NGRIP-näytteen interstadiaali 14 tai 16-17. Pohjoisen pallonpuoliskon pohjoisosien lämpötila oli enimmillään noin 6,5 astetta nykyistä alempi, kun se oli viime jääkauden kylmimmässä vaiheessa 10 astetta nykyitä alempi..


title: Glinde-interstadiaali

text: Eri lähteiden mukaan merenpinta olisi ollut 25-60 m nykyistä alempi, Koiviston Jääkaudet-kirjan mukaan 30 m.


title: Glinde-interstadiaali

text: Eteläinen Suomi lienee ollut jäätön 55000-25000 BP, sen jälkeen kun jää oli ensin saapunut sinne ehkä 60000 BP. Toisten lähteiden mukaan Suomi oli jään peitossa 75000-50000 vuotta sitten.


title: Glinde-interstadiaali

text: Veikselin varhais- ja keskivaiheiden kerrostumien ajoituksesta Suomessa on käyty keskustelua. Perinteisillä radiohiilimittauksella ei voitu ajoittaa yli 40 000 vanhoja esineitä, ja kohti tuota takarajaa ajoitukset käyvät epävarmoiksi. Monien tutkijoiden mielestä radiohiilellä aikaan 42000-50000 vuotta sitten ajoitetut Permantokosken ja Tervolan Kauvonkankaan turvekerrokset, joissa on koivumetsistä kertova siitepölystö, sopisivat paremmin Varhais-Veikseliin 80000-100000 vuotta sitten. Savukosken Soklista löydetty kolmas Eem-kauden jälkeinen moreenipatjojen välissä ollut arktiseen tundraan viittaava kerrostuma saattaa vastata Keski-Veikselin varhaista jäätöntä kautta. Suunnilleen Glint-vaiheeseen liittyy Keski-Lapista löydetty lehtikuusi, jonka harrastajatutkija Keijo Parkkunen on kirjassaan "Sadan vuoden harha-askel" väittnyt kasvaneen jäätikön sisällä ja siten kumoavan jääkauden.


title: Koskikara (täsmennyssivu)

text: Koskikara tarkoittaa seuraavia asioita:


title: Moershoofd-kompleksi

text:
Moershoofd-interstadiaali oli viime jääkauden hieman normaalia lämpimämpi vaihe, mutta melko kylmä interstadiaaliryhmä noin 43 000 vuotta sitten. Pohjois-Saksassa kasvoi tundraa, ja oltiin lähellä kylmän aron/polaariaavikon oloja.
Alankomaissa oli heinäkuun keskilämpötila noin 5,5 °C.


title: Schalkholz-stadiaali

text: Schalkholtz-jäätiköityminen oli hyvin kylmä kausi noin 74 000 – 59 000 vuotta sitten Veiksel-jääkaudella, joka oli toistaiseksi viimeisin jääkausi. Jään uskotaan ulottuneen Baltiaankin ja luultavasti peittäneen koko Suomen. Tuona aikana jäätiköt kasvoivat melkein yhtä suuriksi kuin myöhemmin Veiksel-jääkauden varsinaisen huippukohdan eli LGM:n aikaan. Alankomaissa heinäkuun keskilämpö laski luultavasti noin neljään asteeseen.


title: Schalkholz-stadiaali

text: Pohjois-Saksassa oli kylmää aroa ja polaariaavikkoa..


title: Schalkholz-stadiaali

text: Kausi on sama kuin Happi-isotooppivaihe 4.


title: Live in Europe (Creedence Clearwater Revivalin albumi)

text: Live in Europe on Creedence Clearwater Revivalin vuonna 1973 julkaistu livealbumi. Materiaali on äänitetty syyskuussa 1971, jolloin rytmikitaristi Tom Fogerty ei ollut enää yhtyeessä mukana.


title: Hasselo-stadiaali

text:
Hasselo-stadiaali oli kylmä jakso viime jääkaudella noin 41 000 vuotta sitten. kaudella kulki tundran ja aromaisen polaariaavikon raja Pohjois-Saksassa.
Alankomaissa heinäkuun keskilämpö putosi jopa 5 C:hen.


title: Hasselo-stadiaali

text: Tätä kautta seurasi Hengelo-interstadiaali.


title: Matti Asseri Nyberg

text: Matti Asseri Nyberg (16. elokuuta 1948 Tampere – 23. heinäkuuta 2008 Heinävesi) oli tamperelainen erityisnuorisotyön uranuurtaja. Hän toimi Tampereen Pallo-Veikkojen puheenjohtaja vuodesta 2002 aina kuolemaansa saakka. Hän pelasi nuorena seurassa maalivahtina ja pääsi muutamia kertoja seuran edustusjoukkueeseen maalivahdiksi.


title: Matti Asseri Nyberg

text: Lähes 40 vuotta kestäneen työuransa hän teki erityisnuorisotyön parissa, ja lisäksi hän työskenteli osan työurasta kriminaalihuollossa. Kertomansa mukaan hänellä oli kolme elämäntyötä: erityisnuorisotyö, kriminaalihuolto ja urheiluseurojen välinen yhteistyö. Nuorisotyön saavutuksenaan hän (2006) piti suosittuja leirejään.


title: Matti Asseri Nyberg

text: Asseri tunnettiin värikkäänä ja kiinnostavana persoonana, joka työskenteli hyvin kokonaisvaltaisesti. Hän tuli tunnetuksi tamperelaisille paitsi partiotyöstään ja vetämistään seurakuntien leireistä, myös työnsä ulkopuolella erilaisten tilaisuuksien juontajana ja isäntänä. Hän teki erityisnuorisotyötä ongelmaisten nuorten auttamiseksi sekä järjesti nk. pullakirkkoa "rantojen miehille" kuten hän sanoi.


title: Matti Asseri Nyberg

text: Nyberg oli opiskellut teatteria ja häntä kiinnosti sanallinen ilmaisu sekä kirjallisuus. Hän tuli tunnetuksi erilaisissa tapahtumissa tarinoistaan sekä runojen ja tekstien tulkitsijana. Hän kirjoitti suomenkieliset sanat Hedy Westin kappaleeseen "500 Miles" nimellä "Lapsuuden Usko". Kirjoitti kirjan; Palokärjen huuto joka kustansi Karisto ja se julkaistiin vuonna 1980.


title: Matti Asseri Nyberg

text: Tampereen kaupunginvaltuustoon hän pääsi ensi yritämällä 1997, sitoutumattomana kokoomuksen listalta ja oli pitkään Kokoomuksen edustajana kaupunginvaltuustossa sekä kulttuuri- ja vapaa-aikalautakunnan puheenjohtajana.


title: Matti Asseri Nyberg

text: Matti Asseri Nyberg kotisivu internetin arkistosta


title: Al Murrah

text: Al Murrah on arabiheimo, joka on aiemmin kuulunut Banu Yam -heimoon. Heimon jäsenet ovat pääosin kameleita käyttäviä paimentolaisia. He elävät monissa paikoissa ympäri Arabian niemimaata, mutta pääosin niemimaan etelä- ja itäosissa. Heimoon kuuluu 15 000 jäsentä seitsemästä eri klaanista, ja he saattavat vaeltaa vuoden aikana noin 3 000 kilometriä.


title: Vickie Guerrero

text: Vickie Guerrero (s. 16. huhtikuuta 1968 El Paso, Texas, Yhdysvallat) on entinen yhdysvaltalainen showpainija. Guerrero oli "naimisissa" Edgen kanssa juonen mukaan. Pari erosi myöhemmin riitojen vuoksi. Huhujen mukaan Guerrero lopetti Monday Night RAWissa, koska hänen ex-miehensä ei paininut RAW:issä vaan SmackDownissa.


title: Vickie Guerrero

text: Guerrero oli Eddie Guerreron kanssa naimisissa, kunnes tämä menehtyi sydänkohtaukseen. Vickie Guerrero "halvaantui" kun Undertaker teki hänelle "Tombstone Piledriverin". Siitä lähtien hän on kulkenut pyörätuolissa Chavo Guerreron ohjastamana. Hän toipui vammasta vuonna 2008, jolloin hän liittoutui Big Shown kanssa ja haastoi Undertakerin Backlashin jälkeen. Undertakerin tullessa kehään valojen sammuessa, hän vei Chavon kehästä pukuhuoneisiin, ja Big Show meni etsimään Chavoa. Vickie jäi yksin kehään, jolloin Undertaker teki hänelle tombstone piledriverin.


title: Vickie Guerrero

text: Guerrero debytoi vuonna 2005.


title: Vickie Guerrero

text: Vickie Guerrero poistui WWE:stä 2009.


title: Vickie Guerrero

text: Vickie palasi WWE:hen SmackDown! Anniversary show’ssa. Vickie työskenteli Dolph Zigglerin ja Jack Swaggerin managerina.


title: Vickie Guerrero

text: Vickie toimi 9 kuukautta WWE Raw:n Konsultoivana managerina, kunnes hänet erotettiin yleisöäänestyksellä 8.7.2013.


title: Vickie Guerrero

text: Nykyään Vickie toimii SmackDown!:in managerina.


title: Heltech

text: Helsingin tekniikan alan oppilaitos eli Heltech oli Suomen suurin tekniikan alan ammatillinen oppilaitos, joka on vuoden 2013 alusta alkaen ollut osa Stadin ammattiopistoa. Opiskelijoita on yli 4 000. Oppilaitos sijaitsee Helsingissä. Se perustettiin vuonna 1999 yhdistämällä Haagan, Käpylän ja Vallilan ammattikoulut, joista tuli Heltechin koulutusyksikköjä. Koulutusyksiköt jakautuvat ammatillisten perustutkintojen mukaan nimettyihin osastoihin. Liikennelaitoksen ammattiopisto liitettiin Heltechiin vuonna 2007. Tarjolla oli 16 perustutkintoa 30 koulutusohjelmassa. Muut ovat tekniikan alan tutkintoja paitsi audiovisuaalisen viestinnän perustutkinto. Oppilaitoksessa järjestetään lisäksi mm. ammatillisiin opintoihin ja ammattitutkintoihin valmentavaa koulutusta sekä järjestetään ammatillista eriytyisopetusta.


title: Bani Shehr

text: Bani Shehr on arabiklaani Saudi-Arabian etelä-osista. Se on lähtöisin muinaisesta Al-Azdin heimosta, kuten myös klaanit Bani Amr, Bal-Ahmar, Bal-Asmar, Bal-Qarn.


title: Finlandia Sahti

text: Finlandia Sahti Ky on suomalainen vuonna 1992 perustettu sahtipanimo. Panimossa valmistetaan ja myydään vierrettä ja valmista sahtia.


title: Finlandia Sahti

text: Yrityksen perustaja oli Antti Vesala ja alun perin se toimi Forssan Matkussa. Yrityskaupan myötä syksyllä 2011 tuotanto siirtyi Sastamalan Putajaan, jossa yrittäjinä toimivat Petteri Lähdeniemi ja Auli Mattila. Myynti uusissa toimitiloissa alkoi kesäkuussa 2012.


title: Finlandia Sahti

text: Alun perin yritys perustettiin vierteen valmistusta ja myyntiä varten. Lainsäädännön muuttuessa tuli mahdolliseksi valmiin sahdin valmistaminen myytäväksi ensin väkevien alkoholijuomien yksinmyyntioikeuden Suomessa omaavalle Alkolle ja myöhemmin suoraan panimolta kuluttajille. Lainsäädännön muuttuminen on ja on ollut tärkeää massatuotteille erilaisia vaihtoehtoja luovan pienpanimoteollisuuden kehittymiselle.


title: Finlandia Sahti

text: Nykyisin panimolta on saatavissa sahtia sen eri muodoissa: vierteenä, valmiina sahtina ja anniskelussa. Finlandia sahdin tuotteet: Finlandia Sahti ja Finlandia Sahti Strong kuuluvat Alkon nk. tilausvalikoimaan ja hyllytuotteena eteläisen Suomen alueella tietyistä Alkon toimipisteistä.


title: Finlandia Sahti

text: Finlandia Sahti on valittu Helsinki Beer Festivalilla Vuoden Olueksi vuosina 1999 ja 2003. Vuonna 2004 Finlandia Sahti valittiin tapahtumassa Vuoden Pienpanimo-olueksi ja vuonna 2004 Finlandia strong saavutti kolmannen sijan pienpanimo-oluissa (HBF).


title: Moraalipsykologia

text: Moraalipsykologia on tieteenala, joka tutkii sitä, kuinka mieli tekee moraalisia päätöksiä. Alalla on kaksi erilaista lähestymistapaa. Filosofit ovat tutkineet tavallisia eettisiä ongelmia voidakseen tehdä johtopäätöksiä harkinnan luonteesta, sen mielekkyydestä, toiminnan vapaaehtoisuudesta ja moraalisesta vastuusta. Psykologit ovat tehneet kokeita tutkiakseen kognitiivisia prosesseja, jotka liittyvät moraalin omaksumiseen ja sen soveltamiseen.


title: Moraalipsykologia

text: Kognitiivinen ja evolutiivinen moraalipsykologia tutkii niitä psykologisia mekanismeja, jotka mahdollistavat moraaliset arvoarvostelmat.


title: Athensin piirikunta

text: Athensin piirikunta () on piirikunta Ohiossa, Yhdysvalloissa. Sen hallinnollinen keskus ja suurin kaupunki on Athens. Kaupunki ja piirikunta on nimetty kreikkalaisen Ateenan kaupungin () mukaan.


title: Athensin piirikunta

text: Athensin naapuripiirikuntia ovat Meigs etelässä, Vinton lännessä, Hocking luoteessa, Perry pohjoisessa, Morgan koillisessa, Washington idässä ja kaakossa Länsi-Virginian puolella Woodin piirikunta.


title: Athensin piirikunta

text: Vuoden 2010 väestönlaskennan mukaan piirikunnassa oli 64 757 asukasta. Etniset ryhmät jakautuivat valkoisiin (92,2 %), mustiin (2,7 %), alkuperäisamerikkalaisiin (0,1 %) ja aasialaisiin (2,7 %).


title: Rashaidat

text: Rashaidat ovat beduiineja, jotka elävät Punaisenmeren molemmin puolin. He ovat lähtöisin Banu Abs-heimosta Arabian niemimaalta. Suurin osa asuu Arabian niemimaalla.


title: Yves Le Prieur

text: Yves Paul Gaston Le Prieur (1885 – 1963) oli ranskalainen keksijä ja ammattisotilas.


title: Yves Le Prieur

text: Le Prieur vaikutti keksinnöillään monella alalla. Ollessaan Ranskan suurlähetystön attaseana Japanissa hän kehitti liitokoneen yhdessä japanilaisen luutnantin Shirou Aibaran kanssa. Koneella lennettiin Japanin ensimmäinen lento vuonna 1909. Ensimmäisessä maailmansodassa britit ja ranskalaiset käyttivät kaksitasoista ammuttavia Le Prieur -raketteja saksalaisia tarkkailupalloja vastaan .


title: Yves Le Prieur

text: Vuonna 1925 Le Prieur esitteli itsenäisen vedenalaisen sukelluslaitteen, ja kahdeksan vuotta myöhemmin hän lisäsi laitteeseensa säätimen ja ilmatankin, joiden avulla sukeltaja pääsi eroon pintaan menevästä ilmaletkusta. Ratkaisematta jäi vielä se, että sukeltaja joutui itse säätämään hapensaantiaan sukelluksen aikana. Vasta Jacques-Yves Cousteau ja Émile Gagnan kehittivät sukelluslaitteen, jossa oli automaattinen ilmansäätö vapauttaen sukeltajan kädet muuhun käyttöön.


title: Jüri Jaanson

text:
Jüri Jaanson (s. 14. lokakuuta 1965 Tartto) on virolainen soutaja. Hän on kaksinkertainen olympiamitalisti ja voittanut yhden maailmanmestaruuden sekä kaikkiaan viisi MM-mitalia. Jaanson voitti 41-vuotiaana maailmancupin osakilpailun vuonna 2007 Amsterdamissa ja näin hänestä tuli kaikkien aikojen vanhin maailmancup-voittaja
Kaksi ensimmäistä MM-mitalia voittaessaan Jaanson edusti Neuvostoliittoa.


title: Rudolf Hemnell

text: Rudolf Väinö Hemnell (19. heinäkuuta 1889 Espoo – 1. helmikuuta 1964) oli suomalainen jääkärieläinlääkintäeverstiluutnantti.


title: Rudolf Hemnell

text: Hemnellin vanhemmat olivat tilanomistaja Reinhold Hemnell ja Ida Josefina Fredriksson. Hemnell kirjoitti ylioppilaaksi Helsingin ruotsalaisesta normaalilyseosta vuonna 1910 ja liittyi Uusmaalaiseen osakuntaan. Opintojaan hän jatkoi opiskelemalla eläinlääketiedettä Kööpenhaminassa vuosina 1910–1914 ja suoritti eläinlääkäritutkinnon Dresdenissä vuonna 1918. Hän teki opintomatka Saksaan syksyllä vuonna 1918 ja avioitui samana vuonna Rosa Elisabeth Rietzschin kanssa.


title: Rudolf Hemnell

text: Hemnell liittyi vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan 16. joulukuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hänet siirrettiin täydennysjoukkoon 10. toukokuuta 1917 ja hän sai anotuksi itselleen opintolomaa.


title: Rudolf Hemnell

text: Hemnell saapui Suomeen 1. maaliskuuta 1918 ja astui yliluutnanttina Suomen armeijan palvelukseen 15. maaliskuuta 1918 ja hänet sijoitettiin sisällissotaa käyviin joukkoihin eläinlääkäriksi Jääkäritykistön 3. patteriin, missä joukossa hän osallistui taisteluihin Tampereella ja Viipurissa.


title: Rudolf Hemnell

text: Hemnell palveli sisällissodan jälkeen eläinlääkärinä Suomen tykistökoulussa, josta hänet määrättiin 8. elokuuta 1918 etappihevossairaalan johtajaksi Viipuriin ja 26. lokakuuta 1918 alkaen armeijan hevossairaalan johtajaksi Tampereelle ja 1. huhtikuuta 1919 alkaen Raskaan tykistörykmentin eläinlääkäriksi. Armeijasta hän erosi 1. kesäkuuta 1921 ja siirtyi Pietarsaaren kaupungin eläinlääkäriksi 15. toukokuuta 1921 alkaen.


title: Rudolf Hemnell

text: Hemnell osallistui talvisotaan 8. Divisioonan eläinlääkärinä ja jatkosotaan Kokkolan suojeluskuntapiirin eläinlääkärinä, mitä tointa hän hoiti koko sodan ajan. Lisäksi hän hoiti vuodesta 1943 alkaen oman toimensa ohella myös Kokkolan piirin eläinlääkärin tointa. Sotien jälkeen hän toimi edelleen Kokkolan piirin piirieläinlääkäri aina vuoteen 1956 saakka ja sen jälkeen hän toimi yksityiseläinlääkärin tointa Kokkolassa. Hänet haudattiin Espooseen.


title: Kalle Anka & C:o

text: Kalle Anka & C:o on Egmontin Ruotsissa viikoittain julkaisema sarjakuvalehti. Lehti vastaa suomalaista "Aku Ankka" -lehteä, jossa yleensä julkaistaan samat sarjakuvat, jotka on vuotta aikaisemmin julkaistu "Kalle Anka & C:o:ssa". Lehti on myös Ruotsin myydyin sarjakuvalehti.


title: Kalle Anka & C:o

text: Ensimmäisen kerran lehteä julkaistiin syyskuussa 1948. Vuoteen 1957 asti lehteä julkaistiin kerran kuukaudessa, vuosina 1957–1959 joka toinen viikko ja vuodesta 1959 asti kerran viikossa. Vuoteen 2007 mennessä lehteä oli julkaistu jo 2 500 kertaa.


title: Karl Henrikson

text: Karl Waldemar Henrikson (20. heinäkuuta 1891 Vaasa – 11. helmikuuta 1963) oli suomalainen jääkärikapteeni, joka osallistui Suomen sisällissotaan, talvisotaan sekä jatkosotaan.


title: Karl Henrikson

text: Hänen vanhempansa olivat merikapteeni Walfrid Henrikson ja Sofia Wilhelmina Åhlberg. Hänet vihittiin avioliittoon vuonna 1919 Anna Wilhelmina Cajanderin kanssa, josta hän erosi vuonna 1936 ja avioitui uudelleen vuonna 1938 Hjördis Backmanin kanssa.


title: Karl Henrikson

text: Henrikson kirjoitti ylioppilaaksi Helsingin ruotsalaisesta normaalilyseosta vuonna 1911 ja liittyi Vaasalaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1911–1915 ja suoritti alkututkinnot oikeustutkintoa varten.


title: Karl Henrikson

text: Henrikson liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 23. maaliskuuta 1915. Hänet sijoitettiin joukon 1. komppaniaan. Myöhemmin hänet sijoitettiin Kuninkaalliseen Preussin Jääkäripataljoona 27:n 1. komppaniaan, josta hänet siirrettiin pataljoonan 1. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Karl Henrikson

text: Henrikson saapui Suomeen (Vaasaan) jääkäreiden pääjoukon mukana luutnantiksi ylennettynä 25. helmikuuta 1918. Hänet komennettiin Suomen sisällissotaan aluksi joukkueenjohtajaksi 8. jääkäripataljoonan 1. komppaniaan, josta hänet siirrettiin komppanianpäälliköksi 28. maaliskuuta 1918 päälliköksi 11. jääkäripataljoonan 4. komppaniaan, mikä siirrettiin 8. huhtikuuta 1918 alkaen 6. Jääkärirykmentin 18. jääkäripataljoonan 3. komppaniaksi. Hän osallistui komppanianpäällikkönä osaa sisällissodan taisteluihin Ilveksessä, Hotakassa ja Muolaalla sekä Galitsinassa.


title: Karl Henrikson

text:
Henrikson palveli sisällissodan jälkeen 6. jääkärirykmentissä komppanianpäällikkönä. Rykmentistä muodostettiin myöhemmin Jääkäripataljoona n:o 6, jonka nimi muutettiin myöhemmin Jääkäripataljoona n:o 3:ksi. Armeijasta hän erosi 19. heinäkuuta 1918 ja siirtyi ensin pankkiiriliike C. W. Henriksson & c:on (myöh. Suomen kauppa ja emissioni Oy) palvelukseen, josta hän siirtyi 18. elokuuta 1922 Helsingin rahatoimikamarissa asiamiehen apulaiseksi ja 15. lokakuuta 1923 alkaen Ab Karl Fazer Oy:n kirjeenvaihtajaksi ja huoltokonttorin päälliköksi, kunnes viimein hän siirtyi Elit Oy:n osakkaaksi ja johtajaksi 7. maaliskuuta 1935. Henrikson osallistui Utissa vuonna 1938 järjestettyyn kertausharjoitukseen komppanianpäällikkönä.
Henrikson osallistui talvisotaan pataljoonan komentajana 3. Divisioonassa. Jatkosotaan hän osallistui ensin huoltoupseerikursseilla Huoltokomppaniassa, josta hänet siirrettiin myöhemmin Savonlinnan suojeluskuntapiiriin ja viimein kotiutettiin vuonna 1942, jolloin hän siirtyi Rima Oy:n palvelukseen toimitusjohtajaksi Helsinkiin, mitä tointa hän hoiti vuoteen 1951 saakka.


title: Francis-turbiini

text:
Francis-turbiini on James Bienco Francisin kehittämä vesiturbiini. Francis-turbiinissä vesi kulkee juoksupyörän ulkokehältä sisäkehälle, ja poistuu juoksypyörän keskeltä.
Francis-turbiini oli jatkokehitystä aiemmin käytössä olleisiin vesiturbiineihin.


title: Francis-turbiini

text: Francis-turbiinin etu on sen soveltuvuus hyvin laajoihin käyttöolosuhteisiin. Sitä voidaan käyttää hyvin monen kokoisissa turbiineissa alkaen pienistä muutaman metrin ja kilowatin turbiineista aina jopa tuhansien metrien ja satojen megawattien turbiineihin. Tämän vuoksi se on hyvin levinnyt turbiinityyppi, tosin esimerkiksi Suomessa Kaplan-turbiini on, monimutkaisemmasta rakenteestaan ja suhteellisesta kalleudestaan, huolimatta syrjäyttänyt Francis-turbiinia. Syynä on Kaplan-turbiinin huomattavasti parempi hyötysuhde osakuormilla ja pienempi kavitaatioriski. Francis-turbiinilla on myös muita heikkouksia, mm. turbiiniin joutunut materiaali voi jumiuttaa veden virtausta säätävän johtopyörän liikkeen jolloin ainoa keino pysäyttää turbiini on pysäyttää veden tulo ja käydä tyhjentämässä turbiini sinne joutuneesta tavarasta. Lisäksi Francis-turbiinin juoksupyörä on herkkä sinne joutuneille puille, käytännön elämässä on useita kertoja käynyt niin että voimalaitoksen välpistä läpi päässyt puu on jumiutunut johto- ja juoksupyörän väliin ja hajottanut mm. turbiinin ohjauslaakerin. Kaplan-turbiinit selviävät useasti samasta tilanteesta kovalla kolinalla ja kappaleiksi silpoutuneella, läpi menneellä puulla.


title: Francis-turbiini

text: Francis-turbiini on reaktioturbiini, joka tarkoittaa, että virtaava vesi muuttaa painettaan kulkiessaan turbiinin läpi ja samalla se luovuttaa energiansa turbiinin siipien liikuttamiseen.


title: Francis-turbiini

text: Spiraalinmuotoinen tuloputki kiertyy turbiinin ympärille ja kapenee loppua kohden. Vesi ohjautuu tangentiaalisesti johtosolukkeiden läpi juoksupyörälle jossa vesi kulkee juoksupyörän ulkokehältä sisäkehälle, ja poistuu juoksupyörän keskeltä. Juoksupyörien muoto vaihtelee, turbiinin laajasta käyttöalueesta johtuen, melko paljon.


title: Francis-turbiini

text: Vesi ohjautuu turbiinista alas imuputkeen. Imuputki on muotoiltu siten, että putken poikkipinta-ala kasvaa, jolloin vesi hidastuu ja virtaa tasaisesti ulos turbiinista. Näin ollen pois virtaava vesi sisältää mahdollisimman vähän liike-energiaa, joten turbiinin käyttöön jää vastaavasti enemmän turbiiniin tulevan veden energiasta (muutettavaksi esim. sähköenergiaksi).


title: Francis-turbiini

text: Turbiinin ei ole välttämätöntä olla alaveden alapuolella, kunhan imuputki on koko ajan täynnä vettä. Kuitenkin, mitä korkeammalla turbiini on, sitä enemmän alapuolinen vesimassa imee juoksupyörän siipiä. Imu ja siitä seuraava paineenalenema voi aiheuttaa kavitointia. Lisäksi, mikäli alavedenpinta pääsee laskemaan liian alas, ilmaa "hörppivä" imuputki on altis mekaanisille vaurioille.


title: Francis-turbiini

text: Johtopyörän johtosolukkeiden säätö on nykyisin toteutettu sähköhydraulisesti jossa turbiinikannella oleva välitysmekanismi ohjaa hydraulisylinteriltä tulevan voiman johtosolukkeille. Mekanismissa on myös ns. murtolenkit- tai tapit siltä varalta että mikäli johtosolukkeet jumiutuvat niin välitysmekanismin rikkova voima hajottaa ne ilman suurempia vaurioita. Vanhoissa säätäjissä hydrauliikkajärjestelmän säätö oli tehty mekaanisesti heilurisäätäjällä, nykyisin säätö tapahtuu automatiikan ohjaamalla sähköisellä venttiilillä.


title: Francis-turbiini

text: Koska Francis-turbiinin valtakausi osui vesivoiman voimakkaan kehityksen ja käyttöönoton aikaan, on siitä kehitetty monta versiota. Nämä ovat kuitenkin pääosin syrjäytyneet mutta vesivoimalaitteiden pitkäikäisyyden takia niitä on edelleen käytössä.


title: Francis-turbiini

text: Francis-turbiinit olivat Suomessa hyvin yleisiä pienten myllyjen ja sahojen voimanlähteinä. Niiden käytön kultakausi ajoittuu 1890-luvun ja 1930-luvun väliseen ajanjaksoon, jolloin pieniä vesilaitoksia rakennettiin ja vanhoja muutettiin turbiini-käyttöisiksi. Francis-turbiineja asennettiin vielä 1940-luvulla kyseisiin laitoksiin. Yleisimmin turbiini sijoitettiin joko puisen tai betonisen turbiini-säiliön/kammion pohjalle niin, että imuputki kulki pohjan läpi alaveden puolelle. Joissakin tapauksissa turbiineja oli saman kammion pohjalla useita. Turbiinin pystyakseli nousi veden yläpuolelle ja päättyi yleensä kulmavaihteeseen. Pystyakseli oli yleensä laakeroitu yläpäästään painelaakerilla (liukulaakeri) ja alapäästään vesivoidellulla puulaakerilla (esim ebenholtz) tai valkometallilaakerilla. Kulmavaihteen turbiinista tulevassa pystyakselissa oli suuri valurautainen kartiohammaspyörä minkä irtohampaat valmistettiin yleisimmin koivusta tai tammesta. Kulmavaihteen vaaka-akselin (yleensä valta-akseli) päässä oli vastaava mutta pienempi valurautainen kartiohammaspyörä. Vesi johdettiin turbiinikammioon patolaitteista yleisimmin puista tai betonista ränniä pitkin, joissakin tapauksissa jopa useiden kymmenien metrien päähän. Vaaka-akseliset turbiinit asennettiin vastaavalla tavalla turbiinisäiliön pohjalle. Niiden vaaka-akseli kulki suoraan turbiinisäiliön seinän läpi ulkopuolelle. Turbiinikammion seinässä oli vesitiivis läpivienti akselia varten ja akselin päässä oli suoraan kiinnioleva hihnapyörä. Tällöin energiaahukkaavia ja äänekkäitä kulmavaihteita ei tarvittu.


title: Francis-turbiini

text: Turbiineista voidaan erottaa ainakin pysty- ja vaaka-akseliset versiot. Pystyakselisissa on vain yksi juoksupyörä, sen sijaan vaaka-akselissa niitä voi olla useampia samalla akselilla. Hyvin tyypillinen ratkaisu oli kaksijuoksupyöräinen versio jossa molemmat juoksupyörät käyttivät samaa imuputkea. Näitä kahden turbiinin yhdistelmiä saattoi puolestaan olla useampikin kytkettynä peräkkäin. Useammalla juoksupyörällä saadaan akselin kierrosnopeus korkeammaksi ja siihen liitetyn generaattorin hinta halvemmaksi.


title: Donald Duck & Co

text: Donald Duck & Co on Egmontin Norjassa viikoittain julkaisema sarjakuvalehti. Lehti vastaa suomalaista Aku Ankka -lehteä. Lehden levikki oli vuonna 2006 117 926 kappaletta. Ensimmäisen kerran lehteä julkaistiin joulukuussa 1948.


title: Thomas Hoff

text: Thomas "Tom" Hoff (s. 9. kesäkuuta 1973) on yhdysvaltalainen olympiavoittaja lentopallossa. Hän on edustanut Yhdysvaltojen miesten lentopallomaajoukkuetta yli 280 A-maaottelussa. A-maajoukkuedebyyttinsä hän teki vuonna 1998. Hän on esiintynyt joukkueen mukana kolmesti olympialaisissa, useasti MM-kisoissa ja Pan-Amerikan kisoissa. Hän toimi myös joukkueen kapteenina. Pelipaikaltaan Hoff on keskitorjuja, jolta pituutta löytyy 198 senttimetriä.


title: The Age of Reason

text: The Age of Reason: Being an Investigation of True and Fabulous Theology on 1700-luvulla eläneen Yhdysvaltoihin muuttaneen vallankumouksellisen kirjailijan Thomas Painen kirjoittama teos, jossa hän arvosteli laitostunutta uskontoa ja kyseenalaistaa Raamatun erehtymättömyyden. Teos julkaistiin kolmessa osassa vuosina 1794, 1795 ja 1807. Britanniassa kirja kiellettiin vallankumouksellisena.


title: Alba Fucens

text: Alba Fucens oli antiikin ajan vuoristokaupunki Italiassa, Roomasta itään. Roomalaiset perustivat sinne latinalaiskolonian toisen samnilaissodan jälkeen vuonna 303 eaa. kukistettuaan alueella asuneet eekvit.


title: Alba Fucens

text: Kaupunki oli uskollinen Roomalle etenkin toisessa puunilaissodassa ja roomalaiset lähettivät sinne myös usein sotavankejaan. Muun muassa Makedonian kuningas Perseuksen, joka kuoli Alba Fucensissa.


title: Alba Fucens

text: Vuonna 89 eaa. kaupungista tuli municipium sen saadessa Rooman kansalaisoikeudet. Nykyään alueella on säilynyt useita antiikin ajan rakennuksia.


title: Jussi Henttinen

text: Juho (Jussi) Henttinen (12. toukokuuta 1891 Räisälä – 22. toukokuuta 1944) oli suomalainen jääkärivänrikki. Hänen vanhempansa olivat maanviljelijä Matti Henttinen ja Eva Torsti. Hänet vihittiin avioliittoon vuonna 1922 Lilja Maria Keturin kanssa.


title: Jussi Henttinen

text: Henttinen kävi kansakoulun ja Räisälän kansanopiston. Merisotakoulun kanta-aliupseerikurssin hän suoritti vuosina 1933–1934.


title: Jussi Henttinen

text: Tämä kotitilaansa viljellyt maanviljelijä liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 4. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella, josta hänet lähetettiin 25. marraskuu 1916 Altonan työosastoon, mistä hänet laskettiin edelleen siviilitöihin 4. elokuuta 1917.


title: Jussi Henttinen

text: Suomeen hän palasi sisällissodan jo päätyttyä 29. marraskuuta 1918 ja siirtyi aluksi maanviljelijäksi Räisälään, kunnes astui 1. huhtikuuta 1921 alkaen Suomen armeijan palvelukseen kersanttina ja hänet sijoitettiin Ilmailupataljoonaan, missä hän toimi Ilmailuvarikolla moottorien korjaajana ja varastonhoitajana.


title: Jussi Henttinen

text: Armeijasta hän erosi 1. huhtikuuta 1924 siirtyi linja-autoliikennöitsijäksi, mutta astui uudelleen armeijan palvelukseen 1. tammikuuta 1931 ja hänet sijoitettiin Rannikkolaivueeseen aluksi konealiupseeriksi ja 1. lokakuuta 1933 alkaen torpedoaliupseeriksi sekä 24. marraskuuta 1936 alkaen konepursimieheksi.


title: Jussi Henttinen

text: Henttinen osallistui talvisotaan konealiupseerina miinalaiva Louhessa. Henttinen palveli edellä mainitulla laivalla myös välirauhan aikana. Jatkosodan puhjettua hän oli edelleen palveluksessa miinalaiva Louhella, kunnes jatkosodan edelleen kestäessä vuonna 1942 hänet siirrettiin toimistoupseeriksi Helsingin Laivastoasemalle. Hänet on haudattu Räisälään.


title: Marrukiinit

text: Marrukiinit () olivat antiikin ajan kansa, joka eli keskisen Italian itärannikolla Teaten (nykyisen Chietin) alueella. He taistelivat aluksi roomalaisia vastaan, mutta kärsittyään tappion ryhtyivät heidän liittolaisikseen.


title: Marrukiinit

text: Ensimmäinen tunnettu historiallinen maininta marrukiineista on toisen samnilaissodan ajalta vuodelta 325 eaa.


title: Marrukiinit

text: Kansan nimi on johdettu Mars-jumalan nimestä. Nimen latinankielisessä muodossa peräkkäin taivutettuina esiintyvien - co- ja -no- suffiksien uskotaan sisältävän kielellisen viitteen siihen, että seudulla aikaisemmin asunut heimo olisi taistellut maahan muuttaneita sabiineita vastaan.


title: Marrukiinit

text: Marrukiinit puhuivat itaalisiin kieliin kuuluvaa marrukiinia, joka on yksi oskin kielen varianteista. Marrukiinin kielestä on säilynyt vain harvoja näytteitä. Niistä käy ilmi kielen kuuluneen oskilais-umbrilaisten kielten ryhmään ja olleen todennäköisesti läheistä sukua pelignille.


title: Marrukiinit

text: Näytteistä useimmat ovat hyvin lyhyitä, mutta yksi on pronssinen levy, jossa on 35-sanainen teksti. Levy löydettiin läheltä Rapinoa, minkä takia sitä kutsutaan nimellä Aes Rapinum (). Se on ajoitettu tehdyn 200-luvulla eaa. Berliinin Antiikkimuseosta toisen maailmansodan aikana kadonnutta levyä säilytetään tiettävästi Puškinin museossa Moskovassa. Levyn teksti alkaa sanoin "Aisos pacris toutai maroucai lixs asignas ferenter auiatas toutai maroucai ioues patres ocres tarin cris iouais . agine."


title: Marrukiinit

text: Sanat "touta marouca" viittaavat joko kansaan itseensä tai sen asuinseutuun. Tekstissä myös kuvataan linnoitusta sanoin "tarin cris". Monet tekstin kielelliset piirteet – sekä sanastolliset että syntaktiset – ovat kiinnostavia sekä latinan että muiden itaalisten kielten tutkimuksen kannalta. Semmoinen on esimerkiksi subjunktiivin käyttö ilman konjunktiota tarkoitusta ilmaisemassa välittömästi ennen sanoja "pacrsi eituam amatens" lauseessa, joka kuvaa uhraamista Ceres-jumalattarelle.


title: Ritari Ässä (vuoden 2008 elokuva)

text: Ritari Ässä () on vuonna 2008 ensi-iltansa saanut televisioelokuva, joka esitteli uudenlaisen Ritari Ässän. Elokuva toimi uuden Ritari Ässä -televisiosarjan pilottijaksona, joka jatkaa 1980-luvulla tuotetun alkuperäisen Ritari Ässä -sarjan pohjalta.


title: Ritari Ässä (vuoden 2008 elokuva)

text: KITT-autona on Ford Mustang Shelby GT500KR. Elokuva oli siinä mielessä menestys, että NBC tilasi uuttaa sarjaa ensimmäisen tuotantokauden 22 jakson verran.


title: Ritari Ässä (vuoden 2008 elokuva)

text: Suomessa elokuva saa myös ensi-iltansa televisiossa Subilla 4. lokakuuta 2010.


title: Ritari Ässä (vuoden 2008 elokuva)

text: Ryhmä palkkamurhaajia ovat saaneet tehtäväkseen varastaa KITT-auton luoneen Charles Graimanin tärkeitä tiedostoja. Heidän saapuessa paikalle ryhmä tappaa jo ikääntyneen miehen, jonka myötä KITT toteuttaa luojansa antaman tehtävän, etsiä hänen tyttärensä Sarah Graimanin ja entisen sotilaan Mike Traceurin. Löytäessään kaksikon KITTin luoja Charles Graiman osoittautuukin olevan elossa ja kutsuu häntä tuomaan tyttärensä ja Traceurin luokseen estääkseen palkkamurhaajia saamasta enempää tietoa hänen luomastaan teknologiasta.


title: Sophia Santi

text: Sophia Santi (s. 6. joulukuuta 1981) on kanadalainen pornonäyttelijä ja -malli, joka tunnetaan laajalti myös aiemmin käyttämällään nimellä Natalia Cruze. Hän oli "Penthousen" "Pet of the Month" marraskuussa 2002.